
  A lesul

  
    Cu privirea rătăcită,

    Cum ”dă” bine la A leși,

    Rătăcea, fără cuvinte,

    Printre lauri neculeși.

    Sunt scaieți, voi vreți a spune,

    Și ciulini pereni, și groși,

    Demni de-o glie roditoare,

    Sau sărmani, la față trași.

    Câr-cotașilor, A lesul

    Se plimba, nu se juca,

    Cugetând, cu-ndestulare,

    La ceva ce poți freca.

    Bateți cmpii, iar, aiurea,

    Ca și el, dar mai pervers,

    Fără a percepe gândul

    Ce, fugar, mintea i-a șters.

    ”Cultivatul”, în natură,

    E nociv și fără rost;

    Că distruge buruiana,

    Știe bine orice prost.

    Ce prostii vorbiți. Ce școală...

    Intelectu-i de doi bani.

    E ca sora siameză

    La mandat de patru ani.

    Frate ziceți? El, cu alții

    Ce-au vândut ce n-au cules?

    Ce vă, vorba aia, grija?

    Nu-i de-ajuns că l-ați ales?...

  


  ”Adunături”

  
    Culți săteni s-au adunat,

    Un semen s-alunge,

    C-au văzut, pe brațul lui,

    O pată de sânge.

    -E un criminal nativ!

    L-am simțit odată.

    -Poate că e și mai rău,

    Asasin cu plată.

    -S-a băgat sub pielea mea,

    Tot făcându-mi bine.

    -Și pe mine m-ajuta...

    Cât credea că-i ține?

    -Cert, gândea preconceput,

    Răul să îl facă.

    -Ce mieros vorbea cu noi,

    Numai să ne placă.

    -Dar acum, s-a isprăvit!

    Îl gonim din vatră.

    -Pot s-arunc și eu cu voi?

    Uite, am și-o piatră.

    Sunt copil, dar mă pricep;

    Am dat și în câine.

    Chiar în bot l-am nimerit;

    Sângera pe pâine.

    O furase de la voi,

    Cred, sau mi se pare.

    Asasinul ma-njurat

    Și m-a luat cam tare.

    A tratat javra de rând,

    Ca pe-un om, vecine.

    A și dus-o la spital...

    Dă în el, că vine!...

  


  Afară

  
    Am ieșit ”Afară”.

    Am greșit, ce vreți.

    Nu e prima oară,

    Când calc pe pereți.

    Prea sătul de lume,

    M-am retras în sat.

    Fac, la gură, spume,

    Că i-am scos din pat.

    Îi gâdil cu pana,

    Până nu mai pot.

    Când îți schimbă blana,

    Uită-un rât, sau bot.

    Dinții-i au, firește,

    Pregătiți de supt.

    Și caninul crește

    Unde-i colțul rupt.

    E ciudată spița,

    Da-s săteni vioi,

    Ce storc bine Viața,

    Nu ca eu, sau voi.

    Nu sunt răi din fire;

    Doar din simțământ,

    Când îți dau de știre,

    C-ai drept la mormânt.

    Dacă urlă unul,

    Nu-i de speriat.

    De-ți arată pumnul,

    E că-i supărat.

    I-a murit găina,

    Sau ceva de soi,

    Sau s-a scurs făina,

    Din car fără boi.

    Prostului nu-i șade

    Bine, nici fidel.

    Vorbește-n șarade

    Mintea, fără el.

    Nu-s bețivi cu ziua;

    Mulți, și noaptea beau.

    Bat apa în piuă

    Și la porci o dau.

    Îi îngrașă-n vaza

    Satului trecut,

    Ce-a ămas în paza

    Domnului tăcut.

    Nu poate să-njure;

    Nu e firea Lui.

    Îi lasă să-și fure

    Căciula din cui.

    I-o veni lui bine,

    Când i-o judeca.

    Până-atunci Îl ține

    Dorul de-a pleca.

    Am ieșit afară

    Și-am intrat la ei.

    Parcă-aș fi în țară...

    -La țară?... Ei! Ce-i?!...

  


  Ăsta-i ”dansul”

  
    Locurile-s ocupate;

    Loc de ”bine”, nu mai e.

    Întrebați-vă mai bine,

    ”Cine sunt?” și, da, ”De ce?”

    Uni-ar trebui să fie;

    E-un principiu clar, corect.

    Răul, Bunul, Indolentul,

    Îi alegem noi, direct.

    Uneori îi ”ghicim” bine;

    Da-i păcat, se schimbă-n timp.

    Nu mai știm de ce ne temem;

    De deștept? De omul tâmp?

    Îi alegem pe o listă;

    Ni se bagă cam pe gât.

    Greu să-i selectezi din vorbe,

    Pe cei ce au colți, sau rât.

    Ăsta-i Jocul; ca la carte.

    Măsluit e însă des:

    Locuri cumpărate-n spate

    Și propuneri după ”fes”.

    Sinceri ”Lătrători” ne-nvață

    Ce-i corect, în scopul lor,

    Și alegem ”puritatea”,

    Prespălată-n bani, nu clor.

    Prețurile-s ca la piață

    Și se dă după ”nevoi”.

    Ei câștigă-ntotdeauna:

    Noi ”plătim”, ca ”Vai de noi”.

    Plățile sunt ca la curve;

    Buletinul în avans.

    Noi rămânem cu plăcerea

    De-a fi luați, în șut, la ”dans”.

    Muzica-i după ureche;

    Potrivită pentru hoți.

    Tobele se bat, și praful

    Cade pentru ”restul toți”.

    Pașii sunt cam ca la horă;

    Înainte și-napoi.

    ”Învârteala” e cu ”cântec”,

    Când se prind, în ”dans”,”copoi”.

  


  Așteptând morala

  
    Cu o nonșalanță

    Demnă de dispreț,

    O potaie slabă,

    Dar cu părul creț,

    S-a urcat pe ciotul

    Desemnat tribună

    Și-anceput să urle

    De legea străbună:

    -Ce contează-i forța

    Și puterea ei,

    Care îți dă dreptul

    Să mănânci ce bei.

    -”Și să”-l corectează

    Un ”jovrei” plăpând,

    Ce știa că apa

    Îl ține flămând.

    -Ghiar și-un prost greșește;

    Uite ce mic e.

    Pedeapsa-și atrage,

    Fără-a știi de ce.

    Deci, vorbeam de haită

    Și de liberi lupi,

    Nu de înrobiții

    Din orașe-stupi.

    Noi suntem urmașii

    Cu puterea-n drept.

    -Invers e mai bine...

    -Iei una în piept.

    Omu-i slab și forță

    Nu are în dinți.

    Doar urlăm la Lună,

    Și-l scoatem din minți.

    -Da, dar el le are;

    Noi gândim puțin.

    -Ia mai tacă-ți fleanca,

    Până mă abțin!

    Așadar, prieteni,

    În hăiți ne-adunăm

    Și ”sclavăm” umanul,

    Și ce-o să păpăm...

    -Ar suna mai bine...

    -Marș cu gura ta!

    Cine vrea, în față,

    În prim-rând a sta?

    Ca un dat de soartă,

    Se codeau mai toți.

    -Știi, n-ar fi mai bine,

    Credincioși și hoți?

    -Dar vă spun, puterea

    Se câștigă-n luptă...

  

  
    A rămas doar unul;

    Cel cu burta suptă.

    -Bravo! Vii cu mine?

    Azi erou te fac!

    -Așteptam morala...

    Dar mai bine tac.

  


  Atât am putut

  
    Ieri, de lene, Graba,

    Rău s-a molipsit.

    Pe bun drept, acuma,

    Mă ”dau” obosit.

    De mult stat degeaba,

    Clar, cert oropsit,

    Ca și Statul nostru,

    Sunt, chiar plictisit.

    Ca și el, persemne,

    N-am chef de nimic.

    Fac totul în silă,

    Cu el bun amic.

    De îi zic ”putoare”,

    Ar fi pleonasm.

    Cu legi ”răsuflate”,

    Parcă are astm.

    Eu tușesc aievea;

    El strănută doar.

    Ne ”croiește” soarta,

    Cu ce dă în ”dar”.

    Doare ”primitura”;

    Lipsa, și mai rău.

    Nu-i hain din fire;

    Dă la alții, zău.

    A ales ”aleșii”,

    Că-s bine ”tratați”.

    E o chestiune

    Doar între ratați.

    E-mpânzit de ațe;

    Trage priceput.

    Are și largi ștate;

    Câți au încăput?!?...

    Locuri peste locuri,

    ”Ministrează” des.

    Vă-ntrebați, pesemne,

    Câți mai sunt, sub ”fes”.

    Interesul, frate,

    E politic-os.

    Când îți dă binețe,

    Joci pe zahăr tos.

    ”Fideii” aclamă;

    ”Fideluțe” sar.

    Viața, ca și Moartea,

    Jucate-s la zar.

    Praful, pentru muncă,

    De pe tobă-i bun.

    ”Zarzavatul” lefii,

    La păstrare-l pun.

    Un impozit geme;

    Altu-au pus pe el.

    Ce contează-i scopul,

    Nu că sunt la fel.

    Mână peste mână,

    Laba au bătut.

    Trag toți la progresul

    Început...”stătut”.

    Statul stă pe lege;

    Partidu-n statut.

    Scuză, sinceri furtul:

    ”Am luat ce-am putut”...

  


  Bai

  
    Cerul ne așteaptă,

    D-ai cu susu-n jos.

    Raiul se arată,

    Pe la colțuri ros.

    S-a uzat sărmanul,

    De-atâta-nvârtit,

    Așteptând un suflet

    De uman cinstit.

    E bai că, azi, omul,

    Rece-i la iubit,

    Cu o conștiință

    Pură, din ”vorbit”.

    ”Făcut” din cuvinte,

    Binele-i curat,

    Deși, prin mocirlă,

    De Viață-i cărat.

    Traiu-i provocarea

    Drumului spre Rai,

    Dar șansă mai mare,

    Pentru Iad o ai.

    Primul e sublimul

    Pentru cei ”pârliți”,

    Oropsiții sorții,

    În chin oțeliți.

    Celălalt se vede

    Printre bogății,

    Și o Viață ”plină”,

    De nu poți s-o ții.

    Ce este mai bine,

    Mult prea mulți, nu știu.

    Raiu e ce este;

    Iadul, omul viu.

  


  ”Baladându-se” prin jur

  
    Într-o traistă, scumpă tare,

    Că-i țesută din lungi ani,

    Și-a pus o speranță-două,

    Pentru-n trai mai bun, nu bani.

    A tăiat și-un băț din pomul

    Ce rodea în dulce chin,

    Și-a umplut o ploscă mică

    Cu-adevăruri, nu cu vin.

    Când și-a pus viața-n spinare,

    Pe un băț-trai pricăjit,

    S-a uitat lung, trist, în urmă...

    Câmu-ntreg era ”prăjit”.

    A plecat pe-un drum de care,

    Altoit cu gropi de soi,

    ”Cultivate”, cu-ndârjire,

    De primari, în multe goi.

    A ajuns, greu, în orașul

    Ce tot satu-l pomenea,

    Cu-n edil, ce tot ”gunoiul”,

    Cu mult gust îl ”omenea”.

    Îl lăsa să crească-n voie

    Și îl con ducea puțin,

    Să ajungă sus, și mare,

    Căci așa ei se susțin.

    A plecat ”drumașul” nostru,

    De miasme răsfățat,

    Și-a ajuns în locul care

    Cu belciuge-i învățat.

    N-a putut să stea o clipă;

    N-avea unde. ”E privat!”

    Murea lumea de plăcere,

    Nefăcând, la vii, rabat.

    S-a-ndreptat înspre izvorul

    Șoaptelor surprinse-n ”post”,

    Unde școala se-mpletește

    Cu cei cu, și fără rost.

    Cam ca omul ce se teme,

    Fără-a ști de ce, corect,

    A șters-o, subtil, în pripă,

    Ca să nu o ia în rect.

    ”Baladând” localitatea

    Cu un nume de prisos,

    S-a încumetat să ceară

    O restanță dintr-un os.

    Dat în huiduieli afară,

    Că intrase ”desculțat”,

    Le-a pus mintea la-ndoială,

    Dar a șters-o, învățat.

    Căci și altădată ton-ții,

    Toți adică-n ton comun,

    Îl trataseră cu sila

    La care-a ajuns imun.

    Cu răbdarea scofâlcită,

    De respectul pentru om,

    S-a decis, în capitală,

    Va găsi, ”câine”, un pom.

    Căci, tratat ca o potaie,

    Doar cu dreptul de-a vota,

    Se gândea: ”Udul, obrazul

    Capitalei i-o păta?”

    Sugestiva lui pornire,

    Stoarsă-n văzul tuturor,

    Le va pune-n ochi culoare

    De prezent și viitor.

    Poate chiar or să-nțeleagă,

    Cei ce fac pe noi la fel,

    Că nu-i bine să depună,

    În prostii, atâta zel.

    Deci, ajuns pe bulevardul

    Ce-n victorie-l ducea,

    S-a blocat într-o mulțime

    Ce gemea și când tăcea.

    A-ntrebat pe unul, altul,

    Unde-s oamenii cu ”gând”,

    Dar i s-a răspuns, pe față,

    ”Stai aici, cuminte-n rând!”

    S-a-ncruntat, cum doar țăranul

    Știe coasa-a ridica

    Și-a pornit, în suduială,

    Țipătul a răspica.

    S-au trezit mai mulți, cu zile

    Numărate pentru plăți,

    Căci doar ei erau averea

    Celor îmbuibați și hoți.

    Se dădea ce se cuvine:

    Bir, impozit, zi-i cum vrei,

    Ca s-ajungă la oricine,

    Și, la unul, cât la trei.

    Unu: Fii atent la plată!

    Doi: Vezi bâta prinsă-n legi?!

    Trei: Ești chiar băiat de treabă...

    Dumnezeule, ce blegi!...

    Un fior străbate piața

    Înțesată de ne-buni,

    Cum sunt ei priviți de clica

    Ce se-ncruntă la străbuni.

  

  
    De săteanul nostru, urma

    S-a pierdut; ”Pe-aici n-a fost”.

    Într-un sat, cu berea-n față,

    Doi, gândesc: ”Noi, trei, n-am fost?”...

    Pe asfalt, o gloată-ntinsă,

    Ca un preș, sub pași cu ținte,

    Își înscrie-n sânge vrerea

    De-a trăi... și-a ține minte.

  


  ”Baladându-se” prin jur

  
    Într-o traistă, scumpă tare,

    Că-i țesută din lungi ani,

    Și-a pus o speranță-două,

    Pentru-n trai mai bun, nu bani.

    A tăiat și-un băț din pomul

    Ce rodea în dulce chin,

    Și-a umplut o ploscă mică

    Cu-adevăruri, nu cu vin.

    Când și-a pus viața-n spinare,

    Pe un băț-trai pricăjit,

    S-a uitat lung, trist, în urmă...

    Câmu-ntreg era ”prăjit”.

    A plecat pe-un drum de care,

    Altoit cu gropi de soi,

    ”Cultivate”, cu-ndârjire,

    De primari, în multe goi.

    A ajuns, greu, în orașul

    Ce tot satu-l pomenea,

    Cu-n edil, ce tot ”gunoiul”,

    Cu mult gust îl ”omenea”.

    Îl lăsa să crească-n voie

    Și îl con ducea puțin,

    Să ajungă sus, și mare,

    Căci așa ei se susțin.

    A plecat ”drumașul” nostru,

    De miasme răsfățat,

    Și-a ajuns în locul care

    Cu belciuge-i învățat.

    N-a putut să stea o clipă;

    N-avea unde. ”E privat!”

    Murea lumea de plăcere,

    Nefăcând, la vii, rabat.

    S-a-ndreptat înspre izvorul

    Șoaptelor surprinse-n ”post”,

    Unde școala se-mpletește

    Cu cei cu, și fără rost.

    Cam ca omul ce se teme,

    Fără-a ști de ce, corect,

    A șters-o, subtil, în pripă,

    Ca să nu o ia în rect.

    ”Baladând” localitatea

    Cu un nume de prisos,

    S-a încumetat să ceară

    O restanță dintr-un os.

    Dat în huiduieli afară,

    Că intrase ”desculțat”,

    Le-a pus mintea la-ndoială,

    Dar a șters-o, învățat.

    Căci și altădată ton-ții,

    Toți adică-n ton comun,

    Îl trataseră cu sila

    La care-a ajuns imun.

    Cu răbdarea scofâlcită,

    De respectul pentru om,

    S-a decis, în capitală,

    Va găsi, ”câine”, un pom.

    Căci, tratat ca o potaie,

    Doar cu dreptul de-a vota,

    Se gândea: ”Udul, obrazul

    Capitalei i-o păta.”

    Sugestiva lui pornire,

    Stoarsă-n văzul tuturor,

    Le va pune-n ochi culoare

    De prezent și viitor.

    Poate chiar or să-nțeleagă,

    Cei ce fac pe noi la fel,

    Că nu-i bine să depună,

    În prostii, atâta zel.

    Deci, ajuns pe bulevardul

    Ce-n victorie-l ducea,

    S-a blocat într-o mulțime

    Ce gemea și când tăcea.

    A-ntrebat pe unul, altul,

    Unde-s oamenii cu ”gând”,

    Dar i s-a răspuns, pe față,

    ”Stai aici, cuminte-n rând!”

    S-a-ncruntat, cum doar țăranul

    Știe coasa-a ridica,

    Și-a pornit, în suduială,

    Țipătul a răspica.

    S-au trezit mai mulți, cu zile

    Numărate pentru plăți,

    Că doar ei erau averea

    Celor îmbuibați și hoți.

    Se dădea ce se cuvine:

    Bir, impozit, zi-i cum vrei,

    Ca s-ajungă la oricine,

    Și, la unul, cât la trei.

    Unu: Fii atent la plată!

    Doi: Vezi bâta prinsă-n legi?!

    Trei: Ești chiar băiat de treabă...

    Dumnezeule, ce blegi!...

    Un fior străbate piața

    Înțesată de ne-buni,

    Cum sunt ei priviți de clica

    Ce se-ncruntă la străbuni.

  

  
    De săteanul nostru, urma

    S-a pierdut; ”Pe-aici n-a fost”.

    Într-un sat, cu berea-n față,

    Doi, gândesc: ”Noi, trei, n-am fost?”...

    Pe asfalt, o gloată-ntinsă,

    Ca un preș, sub pași cu ținte,

    Își înscrie-n sânge vrerea

    De-a trăi... și-a ține minte.

  


  Bârfă-n sat

  
    -evenimentul-

  

  
    Prin comună curge zarva

    Bârfelor de zi cu zi:

    -Ia-n auzi! Se aia, aia!

    -Măi să fie? Ce va fi?

    -Dar de ăla? Știi probabil...

    -Se va... ce să zic... E dus.

    -L-a, cu totul, că-i grămadă.

    -Unde-l pui, acolo-i pus.

    -Da, dar totuși, parcă, lumea...

    -Dă-o-ncolo, că e rea!

    -Chiar tu crezi că-i ce se pare?

    -Dacă-ți spun. Mă jur. E prea.

    -Nici nuț-i dai seama că este...

    -Cap, s-ascundă, n-are, tu.

    -Poate doar că vrea să pară.

    -Cert e că, ori e, ori nu.

    -Ca să vezi de ce-i în stare...

    -Sigur e, că poate fi.

    -Crezi că totul e pe bune?

    -Altcumva, cum poate fi.

    -Vai de capul lor, și ăla...

    -Ce-a găsit a căutat.

    -Chiar cu lumânarea soro?

    -Era beat când s-a-nbătat.

    -De, precis, e sigur ”una”...

    -Și-o credeam, ca proștii, sfântă.

    -Ce te miri? Ce știi, zi-mi iute!

    -Ieri, mi-a zis ceva... de nuntă...

  


  ”Bate”-o Cale

  
    ”Bate”-o Cale veche;

    Mult a dat în gropi.

    Firul fericirii

    Nu-i legat în snopi.

    A trecut prin râpe,

    Pe margini de Iad,

    Pline cu speranțe,

    Ce, din lume, cad.

    Cu trăirea ștearsă,

    A făcut alt pas,

    Încercând să prindă

    Un ceva mai gras.

    N-a rămas în locul

    Desemnat să moară,

    Unde Viața trece

    Doar cam într-o doară.

    Cine-i el? Un nimeni,

    Dar, cu El, la fel,

    Hărăzit, de soartă,

    Să fie doar miel.

    Cu dreptul la Zorii,

    Ciuntiți de cuțit,

    Credința se-ncarcă

    Doar cu asfințit.

  


  Bine, fie!

  
    Plouă. Bucurie mare.

    Flori făcute scrum.

    Cu nădejdea zbuciumată,

    Am ieșit în drum.

    Străzi se zice? Bine, fie!

    Am ieși în ea.

    Nu ceream prea mult, doar dreptul

    Florilor de-a bea.

    Lângă mine, vre-o doi-alții,

    Pretindeau mai mulți;

    Bani probabil, căci, la apă

    E-alt plural; inculți?

    Multe altele, o șleahtă,

    Brusc ivită-n jur,

    Îmbâcsae cu vorbe-”alese”,

    Aerul impur.

    Mici grămezi organizate,

    Fără-a ști de ce,

    Vânzoleau cuvinte-n scârba

    Clară, de orice.

    Mai pe lături, de-șănțate,

    Făpturi de pripas,

    Huiduiau, a fluierare,

    Orișice impas.

    Liniștea bocea în taină

    Zilele de ieri,

    Exceptânt, puteți a crede,

    Cele cu mineri.

    În haotică mișcare,

    Ne-am pornit la străzi.

    Drum se zice? Bine, fie!

    Ploaie vreau, nu prăzi...

  


  Bine-Lătrătorul

  
    Cu mâna, pe inimă, jură

    Că-n faptă, cuvântul, e demn.

    Păcat că în piepturi străine

    Ea bate; e oare un semn?

    Pe crucea străbună se jură,

    Scoțând-o din vechiul mormânt,

    Și oase-nălbite aruncă

    În brazda arată-n pământ.

    Se jură pe vii, cu ardoare,

    Pe rude, copii și părinți.

    Nu-i pasă că moartea-l urmează,

    Când sfârtecă totul în dinți.

    În cuie de vorbe, el, Cerul,

    Cu sânge de om l-a udat.

    Lungi legi, îmbrăcate-n blănițe,

    Le”scoate” , cu-n spirit pătat.

    Cu grijă, la alții, tăcerea,

    La rang de virtute-a urcat,

    Și-n urnă-a-ndesat Libertatea,

    Băgându-și piciorul spurcat.

    Din civice drepturi, el, hamuri,

    Cu poftă de trap, a-ncropit,

    Și mână umanii prin străchini,

    Lăsate, cu-n vis, la dospit...

  


  Binele și adevărul

  
    Un cuvânt, de conținut, gol ca orișicare,

    Este „adevărul pur”, prea banal se pare.

    Relativ, ca și „orice”, ce nu are „stare”,

    Este-așa cum vrei să-l iei: static, sau mișcare.

    Ce a fost e-un adevăr: s-a-ntâmplat „pe bune”.

    Să vedem, cum e privit, de mai multă lume.

    Că e om, sau animal, sau ființă vie,

    Adevăru-ar trebui, tot la fel să fie.

  

  
    Ieri am fost la pescuit; și mi-a fost chiar bine.

    Pești am prins ca niciodat; mândru-am fost de mine.

    Moleșit, am adormit și-am visat o lumem

    Unde râmele urlau, de făceau chiar spume.

    Că, pe drept, nu le-a plăcut, că le-am tras ân „țeapă”,

    Iar apoi le-am aruncat fără milă-n apă.

    M-am scuzat, cum am putut, că ele sunt „nada”,

    Dar în vis mi-au dovedit, că acum sunt prada.

    Pești-n cerc s-au așezat, ca la judecată...

    Am țipat tăcut ca ei, sufocat de faptă.

    Chinurile le-am trăit pentru fiecare.

    Unul m-a privit intens; îl simțeam cum moare.

  

  
    Lac de apă, m-am trezit, pe o baltă mare.

    Binele, cel îndrăgit, „adevăr” e oare?

  


  Binele și adevărul

  
    Un cuvânt, de conținut, gol ca orișicare,

    Este „adevărul pur”, prea banal se pare.

    Relativ, ca și „orice”, ce nu are „stare”,

    Este-așa cum vrei să-l iei: static, sau mișcare.

    Ce a fost e-un adevăr: s-a-ntâmplat „pe bune”.

    Să vedem, cum e privit, de mai multă lume.

    Că e om, sau animal, sau ființă vie,

    Adevăru-ar trebui, tot la fel să fie.

  

  
    Ieri am fost la pescuit; și mi-a fost chiar bine.

    Pești am prins ca niciodat; mândru-am fost de mine.

    Moleșit, am adormit și-am visat o lumem

    Unde râmele urlau, de făceau chiar spume.

    Că, pe drept, nu le-a plăcut, că le-am tras ân „țeapă”,

    Iar apoi le-am aruncat fără milă-n apă.

    M-am scuzat, cum am putut, că ele sunt „nada”,

    Dar în vis mi-au dovedit, că acum sunt prada.

    Pești-n cerc s-au așezat, ca la judecată...

    Am țipat tăcut ca ei, sufocat de faptă.

    Chinurile le-am trăit pentru fiecare.

    Unul m-a privit intens; îl simțeam cum moare.

  

  
    Lac de apă m-am trezit pe o baltă mare.

    Binele cel îndrăgit „adevăr” e oare?

  


  Boi la poarta ”zeilor”

  
    La poarta închisă

    Cu drugi grei de legi,

    S-au oprit, să bată,

    Boi săgmani și blegi.

    Știau doar ce-i munca.

    Mai credeau în ”zei”.

    Mai nimica însă,

    Nu aveau la ei.

    Ce doreau? Puține:

    Mâncare și somn.

    Unul, și-o văcuță,

    Să se simtă ”domn”.

    Mugeau cu plăcerea

    De-a se auzii.

    Și-aduceau aminte

    Doar de amnezii.

    Se simțeau chiar bine,

    Căci, se deplasau

    Fără-a căra care,

    Și se veseleau.

    S-a deschis o ușă

    În poarta cea grea.

    O voce suavă

    Le-a dat vestea rea:

    -Nu avem nimica,

    De dat, pentru voi.

    Consolarea-i faptul

    Că avem doar noi.

    -Nu puneți la suflet

    Că păreți prea goi!

    Sunteți ”Talpa Țării”,

    Vajnici, mândrii boi!

    O poveste tristă,

    Cântată de ploi,

    Rătăcea prin mintea

    Unor simplii boi:

  

  
    -Ne-am cerut Dreptatea!

    Am zis, și-am făcut.

    -V-ați plimbat degeaba...

    -Dar a fost plăcut...

  


  Bruma de Trăire

  
    Viața picură, din Timpuri,

    Pe țărâna Spațiului.

    Infinitul se lungește

    Pe tărâmul visului.

    Stelele-s pierdute-n umbre

    Și renasc, când mor, altfel.

    Pete-ntunecate sapă

    Căi, spre spații tot la fel.

    Zborurile-s evadare

    Către ample căutări.

    În perpetua mișcare,

    Nu există ”așteptări”.

    Când nimic nu se oprește,

    Zbaterea, în Timp, e-n van.

    Bruma de Trăire simte:

    Pentru ea, nu-i nici un plan...

  


  Cad Raiuri

  
    Scriu de-o săptămână-două,

    În prostie, despre Iad.

    Scuze, s(t)at doream a spune;

    Locul, unde Raiuri cad.

    Unul a ”lovit”, se pare,

    Primăria și câțiva

    Ce se aciuau pe-acolo,

    Ronțăind și ei ceva.

    Altul a picat de-odată

    Peste-o vilă din imaș,

    Ce ”crescuse”, cu mai multe,

    Căci vițelu-i prost urmaș.

    Câteva, stinghere-n șatre

    De asociații tari,

    S-au întins, ca să ajungă,

    Ca aleșii, cât mai mari.

    Bârfa, de îi dai crezare,

    Amintește și de cele

    Ce au fost furate-n ”parte”

    De ”obrazuri de pingele”.

    Câteva Raiuri, dosite,

    Își pierd urma peste zări,

    Prin hotarele impuse

    Iadului acestei țări.

    De-au rămas Raiuri, să cadă,

    Nu mai știu, dar sigur sunt,

    Căci ce-i prost, mai prost va merge

    Și în Cer și pe Pământ.

  


  Cale-n vis

  
    Visul e-o realitate

    Retrăită-n linii mari,

    Unde ”oamenii de bine”,

    Sunt absenți, sau, sigur, rari.

    Sunt turist. Ajung. Orașul

    E-un necunoscut activ,

    Ce își schimbă înfățișarea,

    Cu, sau fără vre-un motiv.

    Mă cazez și uit hotelul

    După ce l-am părăsit.

    Nici de cameră, aminte

    Nu-mi aduc; sunt obosit.

    Mă întorc... fără speranță.

    Ce a fost, e altceva.

    Tot încerc s-ajung acasă,

    Pe un drum spre undeva.

    Văd, pierdut în depărtare,

    Un posibil fost trecut.

    Mă îndrept spre el, dar fuge.

    Păsări negre au tăcut.

    Liniștea... Unde-i orașul?

    Oamenii s-au scufundat

    În penumbra îndoielii.

    Totu-mi pare trist, ciudat.

    Pași-i fac, fără ranchiună,

    Pe un drum cam răzvrătit,

    Ce m-a dus, dar nu mă-ntoarce,

    Unde-n gând am socotit.

    Nu pricepe sensul minții,

    Închistat în crud concret,

    Și-și păstrează nesimțirea,

    Chiar când îl înjur discret.

    Unde sunt? Nu mai contează.

    Oricum, nu știu unde merg.

    Cale? Cameră? Hotelul?

    Amintiri de vis... se șterg.

  


  Car cu os

  
    Resturile de iubire,

    În mormane, zac pe câmp.

    Cu răbdarea istovită,

    Le privește Timpul tâmp.

    Nu-l jignesc; atâta poate.

    Vine, trece și... atât.

    Cum ne naștem, din păcate,

    Ne luăm, cu el, de gât.

    Dragostea, pe drum căzută

    Din umanii ce n-o vor,

    Se târăște-nspre morminte...

    Simplu dor... de cei ce mor.

    Mila, printre scânduri, curge;

    Carul Vieții-i degradat.

    Cară, cară, fără noimă,

    Câd grăbit, când retardat.

    Conștiințe trag în hamuri;

    Hățurile-s de prisos.

    Atârnat, în față, merge

    Ca și uns, un simplu os...

  


  Ce-a rămas

  
    Dup-o lungă, trecătoare,

    Perioadă în mormânt,

    M-am întors, să scurm în soare,

    O bucată de pământ.

    N-am putut să-ngrop trecutul,

    Cu durerea lui cu tot,

    Dar l-am părăsit acolo,

    Sau, am încercat, socot.

    Mințile, luate cu mine,

    Le-am pierdut, pe rând, puțin,

    Fiecare adumbrită

    De-ntunericul din chin.

    Ce-a rămas? O umbră vie

    Rătăcită prin prezent,

    Ce încearcă, fără voie,

    Să strige, la Timp, ”Absent!”

    Cresc copaci-n veșnicie;

    Orele se scurg banal.

    Greu îmi vine a mai crede

    În ceva frumos, normal.

    Teamă nu-mi mai e de mine,

    Dar, un pic, cred, că de El.

    N-am crezut că o pot face,

    Fără-a-I fi, adept fidel.

  


  Ce menire

  
    M-am trezit, nu deșteptat,

    Că n-o duc prea bine,

    Cu o groază de-mpliniri,

    Cam cu goluri pline.

    ”N-au intrat zilele-n sac!”

    Spuneam la ”rebuturi”,

    Neconvins că nu greșesc,

    Când mă lua la șuturi.

    Viața, că de ea vorbesc,

    Era cârcotașă;

    Se-ascundea de traiul bun,

    Cu-o tendință lașă.

    Ignora plăceri de rând,

    Spunînd: ”Ordinare!”

    Ferm convinsă că-i de-ajuns

    Blidul cu mâncare.

    Când doream să-mi iau avânt,

    Să sar peste-o ”dungă”,

    Se punea de-a curmeziș,

    Sărăcită-n pungă.

    Alergam, din start învins,

    Pe culoare curbe,

    Drepte-n spirit, dar în fond

    Chinuite, strâmbe.

    Mă-ndemna, cum vă spuneam,

    Cu ceva, din spate,

    Pasul, spre progres, să-l fac,

    Ca demn papă-lapte.

    Când spre-un osicior cochet

    Întindeam privirea,

    Îmi dădea, fin, peste ochi:

    -Alta ți-e menirea.

    -Ce menire, bâiguiam,

    Încastrat în rânduri

    Ce mărșăluiau tăcut,

    Lipsite de gânduri.

    M-am împiedicat, voit,

    Și-am căzut din gloată,

    Pe câmp nedesțelenit

    Și cu zarea boantă.

    Frunzăresc goluri acum,

    De idei și vorbe,

    Și admir slova de rând,

    Cum flacăra soarbe.

    Timpul nu-mi mai e dușman;

    Nu mă mai apasă.

    Trecător însă grăbit,

    Nu prea stă la masă.

    -Te aștept! Când vii? Curând?...

    Nu știe prea bine.

    Cred c-acum, înspre sfârșit,

    Ține-un pic la mine....

  


  Ce Viață

  
    Viața s-a împiedicat

    De un om ”grămadă”,

    Ce-ncerca, la lumânare,

    Ziua să o vadă.

    Pe prea mulți, i-a ajutat

    Să-și sfârșească visul,

    Într-un mod clar inedit:

    Bătându-le ceasul.

    Pe Sisif l-a ocărât

    Că nu e în stare,

    Pe un deal, aiurea-n vârf,

    Bolovani să care.

    Ce făce, ce nu făcea,

    O cam ”da în bară”,

    Dar, pornită, învăța,

    La gâturi să sară.

    Unii-o venerau, frumos

    Făcând sluj, pe pofte,

    Și-o pupau și o sugeau,

    Ca mici papă-lapte.

    Alții, mai morocănoși,

    Sceptici, ca pornire,

    O tratau cu ”Hai-sictir!”

    Dar, doar în ”vorbire”.

    Faptele lumești, de rând,

    Prea-curveau Destinul,

    Proslăvind, cum nu vrea El,

    Desfrâul, festinul.

  


  Cerșetoarea

  
    Mă gândeam... Greșeală proastă;

    Chinu-i dublu de acum.

    ”E normal ca-n lumea noastră,

    Dreptul să cerșească-n drum?”

    Lângă el, o Libertate

    Terfelită de Cuvânt,

    Parea ca o umbră chioară,

    Răscolită doar de vânt.

    Trecătorii își dau coate:

    -Ai văzut ce au rămas?

    -Prea-au poftit la ”mai-de-toate”.

    -Și-i chilug; Drepul e ras!

    -Și ea, zici c-a fost sublimă?

    -Au întins-o mulți prin șanț.

    -Cât o valora acuma?

    -Nici doi bani; chiar nici un sfanț.

    -A fost bună, zici, odată?

    -Nu știu, eu n-am apucat.

    -Dar s-ajungă-așa, pe stradă?

    -Despuiată? S-a-mpăcat.

    -Poate, de i-am da o șansă?

    -De pomană? Ești cam ”dus”.

    -Ne ajunge pentru vile?

    -De palat, eu chiar am pus.

    -Deci, atunci să dăm cu piatra?

    -Grijă să o nimerim!

    -Zici că-și merită pedeapsa?

    -Pe deplin, zău, aferim...

  


  ”Chilipir de oameni”

  
    Dezbrăcați de sentimente,

    Sus pe cracă, agățați

    De osânza, ce-n putere,

    Crește doar pe bani băgați,

    Sar, se zbenguie și țipă,

    Scumpi aleși ne-obrăzați.

    Sunt ciudați, cu fețe supte

    Și șorici, cu grijă pus,

    Unde-ar trebui să fie

    Ceea ce, mai sus, am spus,

    Care au și ”bunul-simțul”,

    Cam ca ne-simțiții, dus.

    Sunt doar ”chilipir de oameni”,

    Și ne-isprăviți destui,

    Ce-și îndoapă, ca să crească,

    Poftele de ne-sătui,

    Punând judecata dreaptă

    La păstrare, sus în cui.

    Visul lor e să tot urce

    Treptele-nșirate-n Cer,

    Pre-gătite cu răbdare,

    Cu seci legi, vopsite-n fier,

    Ce duhnesc a des-fătare,

    În miros de putred zer.

    De-i privești de jos, îți pare

    Lumea cam ne-potrivită,

    Ce-ntr-un lagăr de mâncare,

    Scârțâie cam istovită,

    Căci, cu ochii tot în soare,

    Lacrima e ruginită.

  


  Consoarta

  
    Boby-mbrobodit de ”una”,

    Mă lătra ”la sentiment”,

    Căci dorea, și pentru ”dânsa”,

    La masă, ”aranjament”.

    O găsise nu-știu-unde,

    Cu un nu-știu-ce golan,

    Care o trata, de ”fufă”,

    Cu-n profund aer mârlan.

    S-au luat în dinți oleacă,

    Ca să pară mai eroi,

    Și-au bătut laba, la plată,

    Pân” s-apară un garoi.

    Brusc căzută-n ”amoreală”,

    Ca în putina cu dor,

    I-a șoptit, scurt, dintr-o dată:

    -Ori mă ai, ori o să mor!

    A plătit ce se cuvine,

    Prostănac de felul lui,

    Ferm convins că ea, ”dulceața”,

    Va sta bine unde-o pui.

    Se gândea să i-o și pună,

    Zgarda, ca pe un inel

    De logodnă, pentru-o viață,

    Ea cu toți și el fidel.

    M-am gândit să-i fac morală,

    Dar părea chiar fericit.

    Cât contează sentimentul,

    Și la omul ”rătăcit”.

    I-am avut pe Jack și Pussi...

    Ca-n ”familie”-au trăit.

    De-i dădeam un os, el, iute,

    I-l ducea, ca un iubit.

  


  Corbi

  
    -tăcând în cor-

  

  
    Pre-vestind progresul

    Tăvălit pe jos,

    Croncănind a jale

    Și plătiți cu-n os,

    Flutură azi corbii

    Stindardul vechi, ros,

    Cam pătat, se pare,

    Cu sânge, nu sos.

    Ei ridică-n slavă,

    Pentru zahăr tos,

    Tot ce se ascunde

    După față-n dos.

    Nu-i de vină cioara,

    Că pândește-un caș,

    Și nici papagalul,

    Că-i, de foame, laș.

    Că-și pun cârâitul

    Des în slujba lor,

    E și vina celor

    Care tac, în cor...

  


  Crinul

  
    Crinul, cupa își ridică,

    Plină de candoare,

    Și închină cu iubire...

    Pentru cine oare?

    Ne îmbie, ca să soarbem,

    Din clepsidra-i frântă;

    Un potir de suferință,

    Smuls din viața sfântă.

    Clopot tainic de lumină,

    Și de viață, viu, sublim,

    E model de-nțelepciune...

    Ne învață să trăim.

    Cu parfum, pe care cerul,

    L-a invidiat mereu,

    Se ridică demn... și-l rupem.

    Piere chiar la apogeu.

  


  Crinul

  
    Crinul cupa își ridică,

    Plină de candoare,

    Și închină cu iubire...

    Pentru cine oare?

    Ne îmbie, ca să soarbem,

    Din clepsidra-i frântă;

    Un potir de suferință,

    Smuls din viața sfântă.

    Clopot tainic de lumină,

    Și de viață, viu, sublim,

    E model de-nțelepciune...

    Ne învață să trăim.

    Cu parfum, pe care cerul,

    L-a invidiat mereu,

    Se ridică demn, spre moarte...

    Piere chiar la apogeu.

  


  Cu Foamea-n gât

  
    Se certa cu Foamea, care,

    Răbdătoare-l ignora.

    Nu pleca, căpoasă-n fire,

    Orișicât o ocăra.

  

  
    Se-”ncuibase”-n sărăcia

    Lustruită de pingea

    Și cerea, cerea neghioaba,

    Nesătulă cum e ea.

  

  
    Își băga nasul prin oale,

    Ca pe-un veritabil rât

    Și, hrănită des cu vorbe,

    Se-nciuda să-i stea în gît.

  

  
    O simțea sărmanu-acolo

    Pofticioasă rău, și grea,

    De-a ajuns să strige-n piață,

    Că s-a săturat de ea.

  

  
    A făcut-o-n fața celor

    Ce speranța-n lege ”tund”,

    Și-a primit, cum se cuvine,

    Dreptul lui... un șut în fund.

  


  Cu grija cultă

  
    Nu știu cum, dar un Partid

    Are pact cu cioara.

    ”Macină”, pe imba ei,

    Mai ceva ca moara.

    Cârâie-un șablon ales,

    Gen de ”nu-i de tine!”,

    Și-o vopsește-n dulci culori,

    Ce, la ochi, ”dau” bine.

    Și-apoi umblă-așa cu ea,

    Ca tâmpul, de ”toartă”,

    Și o ”dă”, drept papagal,

    Bun de pus la soartă.

    Ciocul, de-l spoiește-n ruj,

    Iată că-i și mierlă.

    Dar răsună-un croncănit,

    Ce sună a gherlă.

    O învârte printre legi

    Făcute să palcă,

    Și se pupă-n bot cu cei,

    Demni... de așa cloacă.

    De-i huluit, el cioara-n par,

    Când vorba nu ține,

    O vinde cam orișicui,

    Ca pe-un bine-mâine.

    Sincer și corect, când dă

    Cu minciuni pe-afară,

    Pune cioara la-ngrășat...

    Și mănânci ce zboară.

    Bune, rele-s peste tot,

    Cioc-ârlii drăguțe.

    Chiar spălate, zici că-s ciori...

    Doar că au și țâțe.

    Cioara e ceva ”ales”

    Cu o grijă cultă.

    Că, de-i prostul ”minciunit”,

    E că lumea-i mută.

  


  Cu mințile la ”tuns”

  
    ”De la beat vin cârciumă,

    Merg pe gard, de drum mă țin,

    Nici nu mușcă-mă un câine,

    Nici nu-mpunge-mă un bou,

    Dau cu partea pe căciulă”...

    Și tot tac, ca omul nou...

    E-o ”poveste” scurtă,

    Din popor culeasă,

    Despre fericire,

    Când ai Moartea-n casă.

    Asta, și cu sexul,

    Adulat pe față,

    E ce vrea românul

    De la Viața hoață.

    Conștient că traiul

    Are prea mult gol,

    Bea, mănâncă, face

    Din Eva idol.

    Ea nu-i dă nimica

    Și îi ia ce are,

    Lăsându-l, cu ciorba

    Dulce, fără sare.

    Circ și pâine, spune

    Vorba din romani;

    Ajungeau, să pună

    Jugul pe sărmani.

    La noi, circ e-n toate,

    Cu pâine pe plâns,

    Căci ne iau, pe invers,

    Mințile la ”tuns”...

  


  Cu ochii-nchiși

  
    Pe un prag de viață, geme

    „Unul” dintre „alți” copii.

    Singur a rămas pe lume.

    Va trăi, fără a ști...

  

  
    Cu ochii-nchiși încerc Vecia

    S-o-ntrezăresc printre cei vii,

    Dar văd cortegiul lung de coase,

    Purtate mândre de stafii.

  

  
    Cu ochii-nchiși „întorc” privirea,

    De la Sfârșit spre Început.

    A fost mai bun? De ce nu este?

    Și Viitorul m-a durut.

  

  
    Cu ochii-nchiși aud o „vorbă”

    Ce-ncearcă vieții sens să dea.

    Senină Moartea îmi zâmbește:

    „Ai înțeles? Nu-s eu cea rea...”

  


  Cu ochii-nchiși

  
    Pe un prag de viață geme

    „Unul” dintre „alți” copii.

    Singur a rămas pe lume.

    Va trăi, fără a ști...

  

  
    Cu ochii-nchiși încerc vecia

    S-o-ntrezăresc printre cei vii,

    Dar văd cortegiul lung de coase,

    Purtate mândre de stafii.

  

  
    Cu ochii-nchiși „întorc” privirea,

    De la Sfârșit spre Început.

    A fost mai bun? De ce nu este?

    Și Viitorul m-a durut.

  

  
    Cu ochii-nchiși aud o „vorbă”

    Ce-ncearcă vieții sens să dea.

    Senină Moartea îmi zâmbește:

    „Ai înțeles? Nu-s eu cea rea...”

  


  Cu setea de putere

  
    Cu ochi uscați de setea Veșniciei,

    Ce-i lasă puțin timp pentru trăit,

    Într-un pustiu, ce unii îi zic Viață,

    Se zbate-n propriul laț, omu-nrăit.

    Când mila, nedorită slăbiciune,

    Îi stoarce-o lacrimă pe-obrazul gros,

    Se-ntunecă la minte, că-nțelege

    Că-i biet uman, cu sufletul prea ros.

    Cu voia-nebunită-n fapte crude,

    Și-l scoate la mezat ca pe-un rebut,

    Făcându-și loc, cu coatele, pe scena

    Ce îi permite-omorul de debut.

    Nu-i greu apoi, iubuirea să o strângă

    Pe un făraș, cu amintiri cu tot,

    Căci și părinți-s o verigă slabă

    Pentru ”ajunșii” cu inel în bot.

    Voi ziceți că e rât, dar parcă mușcă

    Și-n haită, ei se simt mai protejați

    De o morală, ce-ncearcă să-i păteze

    Cu bunul simț, păstrat în prunci și frați.

    Cu setea de putere-accentuată

    De mult călcat pe leșurile noi,

    Nu-i de mirare că, cu ea se-mbată,

    Făcând apoi, cu ea, ceva, pe voi.

  


  Cucul

  
    Cucul, singur, cântă-ntruna...

    Vrea să știm că el există?

    Sau să îl lăsăm în pace?

    Sau ne cheam-n viața-i tristă?

  

  
    Dac-ar vrea să stea doar singur,

    N-ar cânta, să-l știm acolo...

    Vrea să fim și noi iar liberi,

    Fiecare, ca el, „solo”?

  

  
    Să „ieșim” din „colectivul”

    Ce-l plătim cu „biruri” grele?

    Să „zburăm” din colivia

    Auritelor „zăbrele”?

  


  Daruri irosite

  
    Irosite daruri,

    Irosite vieți.

    Omul ”irosit”se zbate

    În gropi cu pereți.

  

  
    Cu iertarea într-o mână

    Și cu biciul pregătit,

    Cerul, încruntat, se-nchină:

    ”Cum naiba l-am nimerit?!”...

    I-a dat ploaia, pentru viață,

    Nu să joace în noroi,

    Și azurul pentru ochii,

    Ce-l privesc acuma, goi.

    Cu răbdare-n mintea seacă,

    I-a implementat cuvinte,

    Cu un dram de rațiune,

    Inclusiv cu cele sfinte.

    S-a gândit mai mult atuncea

    Să-i dea simțuri cu ”soroc”;

    Cum degenerează unul,

    Să se vaite: ”N-am noroc!”

    Limita-n plăceri să fie

    Mai modestă, mai de loc,

    Iar când pasiunea arde,

    Să se teamă, ca de foc.

    Sufletele, cam ”grămadă”,

    Le-a lăsat la împărțit:

    Să își ia, ce vrea, oricine,

    Fără-a fi îndreptățit.

    Nu a pus prea mult în ele,

    Ca să nu se simtă robi;

    Doar semințe de Iubire,

    Pe care le-au dat la corbi.

    Doar, să nu se stafidească,

    Cu Milă i-a uns puțin.

    O fi pus și Bunătate?

    Mă-ndoiesc, sau nu rețin...

  


  De-a Viața

  
    Viața, de icoane,

    S-a cam lins pe bot.

    Se fură puținul

    Ce-a rămas din tot.

    Sfinții dorm pesemne,

    La vre-un parastas.

    Morții-s la secundă,

    În crud veritas.

    Cerul nu se lasă,

    De fum, amăgit.

    Cenușa se varsă

    Pe pămțnt smerit.

    Din înalt, nu cade

    Milă sau îndemn.

    Iubirea-i gonită

    De un om nedemn.

    Temple, domuri, case,

    Și-alte mici ”sălașe”,

    ”Mari” doar ca mărime,

    Au rămas codașe.

    ”Coada scapă turma!”...

    Parcă nu-i corect.

    În jocul ”De-a Viața”,

    Moartea-i în direct.

  


  De-ale lor

  
    Cu privirea bleagă,

    Neștiind să-njure,

    Căuta-nțlesuri

    În ”limbajuri” pure.

    Se făcea că ”plouă”,

    La jigniri profunde,

    Insistând, zadarnic,

    Frunza a o ”tunde”.

    O dădea la semeni

    Ca pe-un leac de foame,

    Și primea-n reproșuri

    Doar comenzi de ”poame”.

    Le-aducea atuncea

    ”Zaravaturi” crude,

    Adunate-n viață

    De mințile ”ude”.

    Fără de rețineri,

    Renunțau la tot,

    Doar ca să se vadă

    Cu un os în bot.

    A-ncercat, cu grijă,

    Să le fac-un bine,

    Și le-a dat povețe,

    De cuvinte pline.

    Tonții, proști grămadă,

    Căci s-au adunat,

    Fluturau din coadă

    Spre-un Cer îmbufnat.

    Rugăciuni urlate,

    Mârâite-n lanț,

    Zguduiau tăcerea,

    Cu sloganul ”Clanț!”

    De-ale lor nimicuri,

    Ridicau în slavă,

    Cu gândul la jertfe,

    Servite la tavă.

    Bietul lor renume,

    Terfelit pe jos,

    Era ca un lider,

    Jerpelit, păros,

    Haita-mbogățită

    Cu javre de soi,

    Îl juca în labe,

    Într-un pas de doi.

    Prostul, gust, desigur,

    Se plângea că-i mult

    Și că dă pe-afară,

    Ca novic incult.

    Deci, bleguțul nostru,

    Deșteptat de-un băț,

    Și-a pus coada-n spate,

    Alergând... în hăț.

  


  De miel, de nu ”pui”

  
    Nu privea lumina

    Ca pe-un dar divin.

    Era miel de țară;

    Ce spiță? Ovin.

    N-avea nici o vină;

    S-a născut și-atât.

    Nu ”vedea” cuțitul

    Pregătit de gât.

    De iubea el omul?

    Poate. Era mic.

    Poți și fără minte

    Să iubești un pic.

    S-a născut ca jertfă,

    Ca unul din Trei.

    Poți ucide-n silă,

    Sau milă, de vrei.

    E-un crez? Nu-i plăcere?

    Să i-o spui tu lui.

    La cuptor și ciorbă,

    Dai pofta din cui.

    Ce să faci? Nimica.

    Să renunți la el.

    Nu la El, cel Mare;

    Doar la bietul miel.

    Sigur sunt, că Domnul

    Și cu Fiul Lui,

    Vor ierta ”păcatul”,

    De miel, de nu ”pui”.

  


  De ziua ta

  
    De ziua ta, cea mai frumoasă dintre mame,

    Pe globu-nlănțuit de lacrimi și de foame,

    Copiii-ți dăruiesc un pic din bunătatea,

    Pe care-au supt-o, vrând-nevrând, prin lapte.

  

  
    Atinși de anii ce, în Timp, sugrumă joaca,

    Adulți, hrăniți cu vorba ce sfințește troaca,

    La rândul lor, oferă dragostea profundă,

    Sau cel puțin respectul, frumos legat cu-o fundă.

  

  
    Femei, cu chipuri răvășite de-așteptare,

    Cu viața fără prunci, zidită-n renunțare,

    Au șansa de-a primi, de la ”orfanii sorții”,

    Un zâmbet pur, ce-alungă singurătatea morții.

  

  
    O mamă e de sânge, de suflet, sau iubire,

    Și ea aduce pacea, în bruma de trăire,

    În care înflorește orice copil, ce simte

    Căldura ei maternă și poate-un strop de minte.

  


  Dialect

  
    Prostită, mulțimea,

    Nu ca intelect,

    Concepea minciuna

    Ca pe-un dialect.

    Pricepea ”agale”,

    Căci nu se grăbea,

    ”Cam ceva” din toate,

    Și-alea greu, abia.

    Legănate-n vorbe,

    Mințile-adormeau

    Și, în vise-ncinse,

    Ambră doar sorbeau.

    Se simțeau, în drepturi,

    Mai bogați ca zeii ,

    Și-ngrășau pământul,

    Sângerând ca mieii.

    ”Cadențau” în ritmul

    De târâș docil,

    Spre-un progres pe care-l

    Coborau facil.

    Mălăiața pară

    N-ajungea la ei,

    Împărțită-n taină,

    De ”măreții ei”.

    Venerând, la ordin,

    Prea-sus-pușii zei,

    Pomeneau, cu-obidă,

    Des, de dumnezei...

  


  Discutând cu-n prost

  
    Mi-am făcut de lucru,

    Discutând cu-n prost,

    Ce credea că ”vorba”

    Poate-avea un rost.

    El zicea că-i ”totul”;

    Eu doar mă-ntrebam.

    Insista: ”Esență-i!”

    Eu mă cam strâmbam.

    -E comunicare!

    Cale de progres.

    -Când e doar la vale,

    Susu-i în regres.

    -Fără ea, ideea,

    N-o poți contura.

    -Cuvântul, ca vorbă,

    Poți a-l ”vântura”.

    -Ce e drept, mai zboară,

    Dar e și simbol.

    -Dar la Libertate,

    El cam dă ocol.

    -E îndemn la faptă

    Și la ”om a fi”!

    -Hai s-o lăsăm baltă!

    Trăim zi de zi.

    -Deci, crezi că doar scrisă,

    Vorba are-un țel?

    -Poate fii banală,

    Cu vântul la fel.

    I-am mai zis vre-o două,

    Că mă ”dădeam” zmeu.

    Mă privea, ca prostul,

    Din oglindă ...zău...

  


  Doar descrie

  
    Prins în febra ”închinării”

    La orice, ”ieșit” din drum,

    Un Nebun își stinge focul

    De cuvinte, cu mult fum.

    Rugile scurtează Calea

    Ce-o-ntrevede printre vii

    Și, cu pasul minții duse,

    O deschide, fără-a ști.

    Vorba dezlânată-și pierde

    În idei, sensul direct,

    Dar incită sentimentul,

    Unui adevăr corect.

    Liniștea, ce cade-n trombe,

    Dup-o vorbă rea, de-a lui,

    E percepția de nadă,

    Ce, la peștișori, o pui.

    -E nebun! Dați-i dreptate!

    Spune-un înțelept, stingher,

    Rătăcit printre ”nimicuri”,

    Ce se nasc, trăiesc și pier.

    ”Aplecat” prea mult în față,

    Peste-un Viitor nescris,

    Un nebun tot povestește...

    Minte? Sau... doar a descris...

  


  Doar legendele persistă

  
    -sat ”necopitat”-

  

  
    Într-un sat, oglinda țării,

    Jerpelit ca vai de el,

    Foamea lâncezea la masă,

    Cu gându poate la miel.

    Oile din bătătură

    Erau ”duse”-n sens de nu-s,

    Iar izlazul, fără urmă,

    Doar pe hartă era pus.

    Grijulii, primari cu norma,

    Îl făcuseră pierdut

    Și, în tacit-urnă poftă,

    Cu bucata l-au vândut.

    Vitele din sat, credule,

    Fără dreptul la cuvânt,

    Mu-mu-geau, parcă-n ne-știre,

    C-au ajuns să pască vânt.

    ”Ovinetul”, strâns grămadă,

    Într-o turmă de nativi,

    Rumega, cu-ndestulare,

    Minciunele de naivi.

    Timpul a trecut și satul

    A rămas ”necopitat”.

    Doar legendele persistă:

    -Ce izlaz aveam odat...

  


  Dragi Flori

  
    Răsfățate cu iubire,

    Căci îmi plac, ce pot să zic,

    Florile, ca dulci fecioare,

    Mă iubesc și ele-un pic.

    Când m-apropii, mă îmbie

    Să le strâng la pieptul meu,

    Nu prea mult, doar cu dorința,

    Căci altfel, le-ar fi prea greu.

    Unele, mai îndrăznețe,

    Își desfac jupe-n culori

    Și, în crudă strălucire,

    Fac în jurul lor furori.

    Altele, mai ”pudicioase”,

    Tot bârfesc, în strâns buchet,

    Seama să nu-mi dau eu, care,

    Se ”livrează” la pachet.

    Candidele-mi fac cu ochiul,

    De mă bagă în călduri,

    Și mă fac s-alint, cu gândul,

    Forma dragilor făpturi.

    Sunt și mici mironosițe,

    Ce se ”dau” scumpe în zori,

    Dar își fac de cap în noapte,

    Ca regina lor; să mori.

    Cu discreția-mi naivă,

    Chiar de toate, nu vă spun.

    Vă aștept, plini de iubire,

    La-ncercare să vă pun.

  


  Drepți! Trece Viața

  
    Viața-i ca Armata:

    ”Drepți!”, ”Târâș!” și ”Marș”!

    Când te lași la vatră,

    Timp nu ai, căci ”Harș”.

    Drepți în fața faptei,

    Nu-n sens de cinstiți,

    Ci de sluj pe ”cinste”,

    Cu minciuni prostiți.

    Șutu-n marș te-mpinge,

    În progres falit,

    Și-nalint, cu vorba,

    La cap ești pălit.

    Târâșul le place,

    Pe un imn bocit,

    Cu credința oarbă,

    Ca să fii smerit.

    Ordinele-s date

    Doar de sus în jos.

    Unele-s pe față,

    Altele prin dos.

    Litera e lege,

    Fără de ”cuvânt”,

    Căci e greu să-l țină

    Limba-n jurământ.

    Drepturi ai grămadă;

    Nu știi ce s-alegi.

    Te ajută bâta...

    Ce semeni, culegi...

  


  Drepturi crețe

  
    Nu trageți cu tunul în vrăbii!

    Ajunge și-o pușcă.

    Nu trageți în oameni!

    Ajunge și-o cușcă.

    Tăiați, cât sunt verzi, și copacii!

    Uscați, nu mai sunt așa buni.

    Păstrați-vă-n viață dușmanii!

    Ca fonduri s-aveți, și cununi.

    Nu dați de pomană mâncarea!

    Distrusă, v-aduce mai mult.

    Iubirea e, clar, depășită;

    Nici mila nu-i demnă de cult.

    Păstrați-vă inima-n ghiață!

    De-i rece, nu intră-n călduri.

    Nu-i bai că se vaită mulțimea;

    De drepturi au parte, ca nuduri.

    Zdrobiți, cu răbdare, minciuna!

    Să poată s-o sugă cei mici.

    Cei mari pot s-o-nghită și-ntreagă;

    Și dați, de-i nevoie, din bici!

    De plebe-i jignită puterea;

    Deci luați, fără jenă, ce vreți!

    Lăstarii dreptății să crească!

    Prin lege, să-i faceți mai creți!

  


  Educație

  
    -ironioară-

  

  
    Prefăcându-se de treabă,

    Mă privea, cam lung, chiorâș.

    Încercam să-l fac să facă

    Sluju-n marș voios, târâș.

    Cum? Nu credeți? Dar în viață

    Asta-au urmărit cu noi.

    Ce contează-i adevărul,

    Chiar dacă ne-au luat de boi.

    Au pornit din start greșeala:

    Boul, sluj nu poat-să facă.

    Dar au reușit cu alta:

    Să mâncăm, docili, la troacă.

    Deci, mânjit de-experiența

    Traiului de, cum spuneam,

    Mi-am dat, bun, silința-n parte,

    Și-n dresaj o tot puneam.

    Ghinionul meu, potaia

    N-avea minte nici cât noi.

    Refuza să se târască...

    Vrea doar”zăhărele” noi.

    Pretindea, ca sluj să facă,

    Hrană, casă, chiar și bani,

    Ca să-și cumpere, vrăjeală,

    Pensia, la puțini ani.

    Nici cu marșul, mult prea bine,

    Nu stăteam, căci nu pleca.

    Cu nesăturată foame,

    Cheful, chiar că mi-l strica.

    Mi-am pierdut, cam toată ziua,

    Să-l învăț ceva; nimic.

    -Seamănă leit cu tine!...

    Laudă de bun amic.

  


  Egală în parte

  
    -baladă-

  

  
    Pe un drum de care,

    Cu fața la soare,

    Ca pe o cărare,

    Pusă la răcoare,

    Trec doi ”isprăviți”,

    Pe viață tocmiți,

    Să își afle rostul,

    Nu să-ndure postul,

    Să fie ce-or fi,

    În noapte, sau zi,

    Cu drepturi egale,

    Civic și penale,

    Cu șansa de-a zace,

    De-a face, sau tace,

    Liberi la cuvânt,

    Și porcos, și sfânt,

    Cu minți ”cam pe-acolo”,

    Și poftele solo,

    Deci, circa egali,

    Doar puțin ”frugali”,

    Jinduind, ca toți,

    ”Băiați buni”, sau hoți,

    Unii pe hârtie,

    Alții la chindie,

    Așadar cu șanse,

    Alocate-n tranșe,

    Una mie, una ție,

    Una lui și una mie,

    Cu cărțile date,

    Cu grijă la spate,

    Mai pe românește,

    Spus ”Doamne ferește”,

    De-o-mpărțeală ”pusă”,

    Cam ”frățește”, rusă,

    Deci, și prin urmare,

    Drumul nu-i cărare,

    Și-o egalitate,

    E cu ”părți” și ”parte”,

    Doar e, pe la noi,

    Lbertatea-n toi,

    Ca să faci ce vrei,

    Dacă poți să iei,

    Sau să stai cuminte,

    Când ciorba-i ”fierbinte”,

    Căci așa-s la noi,

    Carele cu boi,

    Și-unii cară-averi,

    Alții doar poveri,

    Greii-n vile ”late”,

    Slabii, doar în spate,

    Deci, e Libertate

    Egală, în parte.

  

  
    -Parțial se spune?

    Vai! Te ții de glume?

    E-o Dreptate dreaptă,

    Cu urletu-n șoaptă,

    Cu miera sărată

    Și izvoru-n baltă,

    Cu focul răcit

    Și râsu-n bocit,

    Jurământ cinstit,

    Dar bine plătit,

    Un fel de de toate,

    Pentru cel ce poate,

    Și mai mult nimic,

    Pentru-n prost amic,

    Ce scrie, ca mine,

    Gândind, sper, ca tine...

  


  ”Ei”, mieii

  
    Pripășiți pe lângă foc,

    Cu ciosvârta-n mână,

    Lupii și-au făcut sălaș

    În sta(t)ul, la stână.

    Din cuvinte încropesc

    Un progres pe cinste,

    Nu a lor, căci se feresc

    De prea multă minte.

    Haita-i păcălește des,

    ”Mee”-ind la oaie,

    Care, proastă ca sărman,

    Înghite și zoaie.

    Spălături sunt, de cuvânt.

    De bun simț și milă,

    De iubire și ...ce vreți...

    Pronunțate-n silă.

    Neconvinși că-i greu să cari

    O mare scofală,

    Mârâie, dar totuși pun

    Botul la vrăjeală.

    În final ajung ca ”ei”:

    Miei pe lângă bine,

    Căci, inclus în turma lor,

    Sunt un fel de tine...

  


  Fiare

  
    -viața ca o pradă-

  

  
    În umbra Luminii,

    Faptele-s ”câinești”.

    Oamenii sunt fiare;

    Lupii-s mai firești.

    Judecăți, cu noima

    Lipsă mai de tot,

    Fac din semeni fiare,

    Cu bale la bot.

    Fierul, ce sugrumă

    Lumea, c-așa vrea,

    O obligă-n lege,

    Rugină să bea.

    Iubirea și mila

    Se pierd ca valori;

    Le apar, pe față,

    Sângerii culori.

    Viața, ca o pradă,

    E-n bârlogul lor.

    Tremură, de teamă,

    Cel din urmă dor.

    Speranța-i străpunsă

    De gratii de fier.

    Strânse în cătușe,

    Chiar și vise pier.

    Printre fiare, umbre

    Caută ”lumini”.

    Anii de-ntuneric

    Ucid tot, senini...

  


  ”Frați” în prostie

  
    Îi dedic o strofă.

    -Hrană de sărmani.

    Îi ofer o floare.

    -Doar de-atât ai bani?

    Mă-mprumut, căci, poate...

    -Te-ai mai deșteptat.

    O plimb cu Loganul.

    -Ești cam scăpătat.

    Fac credit la bancă.

    -Ce băiat drăguț...

    Îi cumpăr cât duce.

    -Ai gust de frăguț.

  

  
    Știa de căpșuna

    Bine smântânită,

    Ca o ”Aia” bună,

    Prea des pomenită.

    Dumnezeu, cu stropul,

    Minte a cam dat,

    Pentru omul simplu,

    Obsedat de pat.

    Ce mă consolează,

    E că am mulți ”frați”;

    Doar că poartă-alt nume;

    Ei își zic... ”Bărbați”.

  


  Genul? Ființă

  
    Într-o gură de canal,

    Răbufniri de viață,

    Nu au uși și nici nu știu

    Ce-i aia o clanță.

    Peste ele-n pas zglobiu,

    Trec ”viețuitoare”,

    Cu un nume cam pompos:

    Umani, mi se pare.

    De privești însă atent,

    Cu bunăvoință,

    Vezi, cu spaima-n ochiul stâng,

    Că-s genul ”ființă”.

    Te-ngrozești când te gândești

    Că-s asemeni ție,

    Și trăiesc, fără Lumini,

    Într-o moarte vie.

    Tot la fel, sunt cei de ”sus”,

    Umblători cu ziua,

    Ce scurg lacrima din Cer

    Și o bat cu piua.

    Ce obțin e hărăzit,

    Ca pomeni reci, triste,

    Celor ce, uitați apar,

    Doar la vot, pe liste.

  


  Goana după oase

  
    -banu-i ban-

  

  
    E concurs; ”Blazoane”,

    De înalte case,

    Încep, cum-se-cade,

    Gopana după oase.

    Unii zic: ”Alegeri”;

    Alții: ”Ce vor ei”;

    Adulanții: ”Domnul”;

    Eu: de Dumnezei.

    Dacă iei, de bune,

    Ce zic ”părți”, în ”parte”,

    Vezi că nu-i niciunul

    ”Giorno”, ca la carte.

    De corecți, crezare

    Le-am da, zău, la toți,

    Am vedea o hoardă

    De tâlhari și hoți.

    Listele sunt scurte;

    Nu-i norodul tot.

    Liber e s-aleagă

    Râtul, sau un bot.

    Nu știi ce-i mai bine:

    Cu, sau fără ei.

    Cu sinceritate,

    Bagi mâna... și-o iei.

    Ți-ai votat ”alesul”,

    Fără prea mult moft,

    Pân-să bagi de seamă

    Că-i ”făcut” din soft.

    Goana după oase

    A-nceput, perfidă.

    Din ”castel”, puterea

    Trage prin firidă.

    Învățați, cu carte,

    Gloabe călăresc

    Și rămân la coadă,

    Ca normal-firesc.

    Cavaleri cu ”stare”,

    Ca averi și bani,

    Prea-prostesc ”prostimea”,

    Pentru câțiva ani.

    Urnele se-așează-n

    Văzul tuturor.

    Ziua, sus se umblă;

    Noaptea-n fundul lor.

    Turismul se-ncinge,

    Cu votanți grăbiți,

    Cu îndestulare,

    La ”normă” plătiți.

    Înviați, cu acte,

    Morți votează-n ”stol”,

    De vezi cimitirul

    Cum rămâne gol.

    Bolnavi, ce-n spitale,

    Au trecut mai an,

    Țopăie pe liste,

    Căci de, banu-i ban.

  


  Gugu-știuca

  
    Cântă Gugu-știucu-ntr-una,

    Ca un prost-nebun, sau om;

    Cocoțat pe o crenguță,

    I se ”rupe” lui de pom.

    Îi răspund vre-o două sute,

    Cel puțin în mintea mea.

    Gugu-știuca îl provoacă,

    Cu-o aluzie cam rea.

    Nu i-o iartă, că-ntr-o seară,

    A lăsat-o-n pofta ei,

    Și-a plecat după o alta,

    Chipurile după mei.

    Ei îi place cu măsură,

    Nu cu jumătăți de rând,

    Să trateze-orice problemă,

    Chiar perversă și în gând.

    L-a-nșelat numai odată,

    Nu pe oră, ci pe zi.

    Rar greșea în socoteală,

    Vrând, fidelă, chiar a fi.

    Nu-l alungă, căci îi place

    Și-i convine-așa cum stă;

    Când el pleacă după hrană,

    Ea exultă, dă, și dă.

    Dă la unul, sau la ”multul”

    Ce-are și ea mai ”subtil”,

    Pentru sfânta bună-stare...

    Nu că bag, vai, vre-un fitil.

    Cu un om, asemănarea,

    Chiar de e, nu o găsesc.

    Pentru, printre, și cu Ele,

    Voi trăiți, eu doar grăiesc.

  


  Hămesita

  
    Târșind pasu-n lung de stradă,

    Prins în gânduri, puțin ”dus”,

    Cugeta la ața Vieții:

    ”Cât oi mai avea pe fus?”

    Umbra lui, cam subțiată,

    De un Soare răbdător,

    Se târa, cu el odată,

    Prin satul în-cîntător.

    Cu privirea aninată

    De un țel simțit acut,

    Mai dădea prin câte-o groapă,

    Nouă, sau cu-n vechi trecut.

    Abătut, cu pofta seacă,

    Și o sete de coșmar,

    Nemâncat de-o zi, sau două,

    Scuipa traiul cel amar.

    Burta, clar ne-ndestulată,

    Chiorăia, cam detaliat,

    Cum că-i goală, stafidită,

    Bună-acum de împăiat.

    Mintea îi făcea în ciudă

    Și-onchiontea cu amintiri,

    Despre cum a dat pe-afară,

    La pomană; clevetiri.

    Se simțea și ea de vină,

    Ca și cea din capul lui:

    Hămesită, vrea mâncare,

    Chiar și-n postul Paștelui.

  


  ”Hop”-uri

  
    Martie-a venit cu zile

    Mai senine și curate,

    Mai lungite pe la poale,

    Și, cu norii, dați deoparte.

    Soarele-ngfhețat, din iarnă,

    Ne răsfață în călduri,

    Salvând cu-o noblețe rară,

    De la foc, întregi păduri.

    Oamenii s-au ”pus” pe muncă,

    Cu sictir, plăceri, sau scop.

    Când zici ”Hăis!”, sau ”Cea!” la Viață,

    Dai precis în gropi și... ”Hop!”

    Hopu-i bariera legii,

    Și-al moralei, uneori,

    E-n ”diversitatea” vorbei,

    Și-n năravuri, deseori.

    Un cuvânt are puterea

    De-a lovi, sau mângâia,

    Poate ajuta o faptă,

    Sau o poate ”împăia”.

    Hopurile-s nevăzute,

    Când, în oameni, zac și tac,

    Până-n clipa când, din spate,

    Sar la gât, și-n cap, și ”pac!”.

    Sari, cu gândul la revanșă,

    Sau la fugă, sau ce vrei,

    Dar de zici ”hop!” prea devreme,

    Te încurci în pașii grei.

    Hop-ul e la el acasă

    Și-n politichie, ”sus”;

    Țopa-țopa, hop și gata,

    Scos din naftalină-i pus.

    Uni-l sar, prin ”cățărare”,

    Pe o listă de aleși,

    Spre a ”călării” puterea,

    Prin ciulinii mult prea deși.

    Lauri nu culeg, vezi bine,

    Căci țin mult la ”prețul” lor,

    Dar o mână spală alta,

    Fără-a folosi mult clor.

  


  Huța-huța

  
    Cugetând, cred, la Vecie,

    Cu o mutră plictisită,

    Boby lenevea, ca mine,

    Cu privirea rătăcită.

    Eu în leagăn, el pe iarbă;

    Dur la mine, puf la el.

    Să mai crezi și în dreptate...

    O rezolv eu într-un fel.

    -Știi, potaie urechiată,

    Ăla e gazun curat.

    Mută-ți umbra mai pe piatră!

    Vrei și-un șut, pentru cărat?

    M-a privit cu-amărăciunea

    Înțeleptului rănit

    De-o prostie oarecare,

    Sau de-un rău, deloc râvnit.

    -Vino, dacă vrei, alături!

    Hai încearcă! Cred că poți.

    Vom trăi în armonie.

    E pământ bun pentru toți.

    Leagănul mă ”huța-huța”,

    Și-ntr-un sens, și-n altul, ”dus”.

    Mă durea fundul, și-o coastă;

    Da, dar îl priveam de sus...

  


  Iar accent

  
    Vorbă șI mâncare,

    Sex grăbit și somn.

    Acesta e omul;

    Nu pare prea ”domn”.

    Viața, cam ciufută,

    E-o târfă pe bani.

    E înghesuită,

    Doar în câțiva ani.

    Geme lung umanul,

    Fără-a ști de ce.

    Ar cam pune mâna;

    Da, dar pe ce.

    Poftele, cam tulburi,

    Știu însă ce vor.

    Jocul e haotic;

    Pierd, mereu, la scor.

    Moartea, bland îndrumă

    Viața, din scurt bici.

    Îi dă și-o speranță;

    Luminițe mici.

    Lumânarea-i plata

    Pentru cei sărmani.

    Visele sunt gratis;

    Restul, doar pe bani.

    Timpul se grăbește,

    Tot nepăsător.

    Prerzentul e sumbru;

    Negru-apăsător.

    Ziua se chircește,

    Mocnind indecent.

    Pe înjurătură,

    Iar se pune-accent.

  


  Împăcat

  
    Împăcat cu gândul

    Că, mai rău, se poate,

    Mă bucur de Viața

    Ce-n spate-și dă coate.

    Se hlizește toanta,

    Mai ceva ca mine,

    Când o văd cum treace

    Cam târâș, pe vine.

    Rândul ei e-acuma

    Să bage ”șopârle”

    Și să chicotească

    Ca-n zile sătule.

    Ne-am distrat oleacă,

    Când ore pierdeam

    ”Să o fac de oaie”...

    Ce tânăr eram.

    Mai apoi, cu vorba,

    M-a tot dus de nas,

    Și acum așteaptă

    Să-mi bată un ceas.

    Nu-i vine să creadă

    Că sunt resemnat

    Și că fâlfâi Timpul

    Cu ore-mpănat.

    Se așteaptă, milă

    Să îi cer, pe brânci,

    Să scâncesc, de teamă,

    Ca micuții prunci.

    O tratez cu silă

    Și sictir acut.

    -Țipă iar la mine?

    Bine... am tăcut.

  


  In-dependentul color

  
    -Fraților, dar dați-mi voie

    Să-mi exprim părerea Lor,

    Ca un drept, ce Libertaea,

    Mi-l conferă-n orice for.

    Unisonu-n sens de singur,

    Nu de hoardă e legat;

    Că, întâmplător, e-aceași,

    Doar mă face mai bogat.

    Dar, în rest, fac ce îmi vine

    Și știu că le place Lor,

    Unde vreau și cum îmi place,

    Că-s ”in-depentent color”.

    Nu mai cârcotiți pe-a lături,

    Căci lături au ei din plin,

    Pregătite pentru ciorba

    De alegeri!... Stați că vin!...

  

  
    -Gata-am revenit. Mi-e bine.

    M-au cam chelfănit puțin,

    Cum c-am divulgat secretul

    Că, eu, liber, de ei țin.

  


  În fiorul firii

  
    Privesc la florile, pe care

    Nu vreau, nu pot și nu le rup,

    Și las în pace și albina

    Abia ieșită dintr-un stup.

    Zambilele îmi fac cu ochiul,

    Ca damele cu mov puțin,

    Și mă îmbie cu parfumul

    La care-i greu să mă abțin.

    Cam durdulii și deșuchiate,

    Cu vârsta nefiind de-acord,

    Și-arată nurii pe-ndelete,

    Bătând, în flori, azi alt record.

    Narcisele, în schimb, timide,

    Cu soarele pe pieptul fin,

    Și-nalță trupul lung spre-azurul

    Pudrat cu norișori, puțin.

    În șoapta lor, dulceața vieții,

    Mirosul tainelor de zi,

    Mă-nvăluie și-mi dezgolește

    Chiar rațiunea, om de-a fi.

    Cuprinse de fiorul firii,

    În ”rogvaiv” de curcubeu,

    Lalelele zvâcnesc din teaca

    De verde crud, în apogeu.

    Cu roua brobonită-n cupe,

    În zâmbet cald, de Cer deschis,

    Aduc toast azi Veșniciei,

    Ce, frumusețe-n ele-a-nscris.

  


  În lacrimi de tămâie

  
    Pe o culme-ngândurată,

    Dintr-un munte-nalt, golaș,

    O căsuță-ngenunchiată

    Amintea de-un vechi sălaș.

    Presărați în bârne, anii

    Sfidau Timpul îngrozit

    Că nu poate să revină

    Ca un Soare-n răsărit.

    Înfruntase Cerul aspru

    Și-ai lui nori nerăbdători

    Să își verse crunt urgia

    Peste bieții muritori.

    Vijelii cu fața slută,

    S-o îngenuncheze-au vrut,

    Ca să-o rupă de pământuri,

    Ca pe nații, un biet Prut.

    Numai Luna-și amintește,

    Mângâind străvechi uluci,

    De mici umbre ”fugătoare”,

    De haiduci, de vii năluci.

    Răsfirați pe coasta arsă,

    Brazi ciuntiți de fier și foc,

    Varsă lacrimi de tămâie,

    Pentru părăsitul loc.

  


  În liniștea singurătății

  
    Am ”vopsit” gândurile negre

    cu parfumul

    și frumusețea

    florilor de primară.

    Zilele și-au pierdut

    din oboseala cotidiană

    și s-au îmbunat.

    Din nelinișta așteptărilor

    îndelungate,

    liniștea

    și-a revenit.

    Cerul s-a umplut

    cu nori taciturni,

    tăcuți

    și tremurători.

    S-au umplut de lumină

    culorile înfiorate

    de splenoare

    ale lalelelor.

    Raze jucăușe

    s-au aciuat,

    zâmbitoare,

    printre lăcrimioare.

    Doar florile de cireș,

    înflorite tardiv,

    nu au vrut să coboare

    la joacă.

    Liniștea,

    ades plecată,

    a revenit,

    îmbietoare, la mine.

    Cochetă, șoptește

    ceva de taină,

    și roșește,

    în tăcere.

    Rămânem împreună,

    reciproc înțelegători,

    și uităm de viața

    cotidiană.

  


  În neliniștea diurnă

  
    Cântă Gugu-știucu-n vale

    Un refren știut, și-atât.

    Gugu-știuca, fană mare,

    Stă, cu altul, gât în gât.

    Ieri s-au alergat vre-o oră;

    A cedat doar în final.

    Soțu-i tont și, la culcare,

    E atât de... pur banal.

    Cucul n-a-nceput să iasă;

    E la fel, da-i altceva.

    E mai lung și-o poate duce

    Și pe ea, pe undeva.

    S-a cam plictisit de sârma

    Ce-o încalecă din greu.

    Ba să știi, chiar și de bradul

    Unde-o prinde mai mereu.

    Nu fiți cârcotași; e dulce

    La pupat și gângurit.

    Doar ”con-sortul” n-o-nțelege

    Și sare ca opărit.

    Ea e soață bene-volă;

    Vorba volant, fapta stă.

    Nici din gură nu cuvântă;

    Doar din coadă, nițel, dă.

    Consecința? ”Apucatul”,

    Și de ea, dar și pe el.

    Unul țopăie-n plăcere,

    Altul geme, prost-fidel.

    În neliniștea diurnă,

    Căci, în zori, zarva-i în toi,

    Fâlfâie vre-o două umbre...

    Vai de mine! Ăștia-s noi...

  


  În plata traiului

  
    Închisori morale,

    Foamete feroce,

    Viață înălțată

    Doar până la troace

    Pline de mâncare

    Și poftă veroce.

    O credință plânge

    Gândul pus în fiare,

    O alta-l aruncă

    În cer fără soare,

    Unde-ncărunțește

    Și se stinge, moare.

    Dogmele-și afirmă

    Crezul în cuvinte,

    Pustiind, în forță,

    Dorul de Părinte,,

    Și-ngrășând pământul

    Cu-avide morminte.

    Viața stoarsă-și plimbă

    Cursul după lege

    Și, împiedicată,

    Se face că merge,

    Urmărind, cu grijă,

    Urmele a-și șterge.

    Din trăirea-n clisă,

    Putrezit, ca pomul,

    În genunchi de vise,

    Se ridică omul,

    Cu ochii spre Cerul

    Obturat cu domul.

    ”Asă”-n perfidie,

    Moartea-l ocolește,

    Motivând că-i surdă,

    Când el o cerșește,

    Lăsându-l în plata

    Traiului, firește.

    Căci, viu, el omoară

    Mult mai mulți ca ea,

    Și, prea des ”cosește”,

    Sânge ca să bea,

    Angajat, ca ”hrană”,

    Iadului să dea.

  


  În umbra Vieții

  
    Sumbre umbre-n umbra Vieții

    Se apleacă peste bord.

    Cad, și nimeni nu le pierde;

    Scârțâie un lung acord.

    Înțelegerea-i aparte:

    Nu-i al meu, ce nu mai am.

    Șlagărul de corb sinistru,

    Vine dinspre Ceruri-ram.

    Nouă sunt; sau poate zece.

    Nu vom ști, ce nu vedem.

    Triști, sub vraja nemuririi,

    Sufocați, din vis cădem.

    Pe Pămâtu-ncis în burtă,

    De o foame de om bun,

    Răii îi aduc, des, jertfe

    Calde-n scrâșnete de tun.

    Cu un fier roșu-nsemnată,

    Viața-i roaba tuturor.

    Tace, țipă, cântă, urlă,

    Cu un alt, și alt decor.

    Umbra ei se pierde-n zare;

    Nu trăiesc, câți au pierit.

    Greutatea o apasă,

    Ca și Cerul nesmerit.

    Cei ce urcă, nu coboară

    Să ne spună cum va fi,

    Dar rămâne Viața-n urmă,

    Ca povară pentru vii.

  


  Încă vii

  
    -ce noroc-

  

  
    Duși cu capul, caci de minte

    Mi-e cam greu să pomenesc,

    Doi săteni, țărani cu frunte,

    Se-ncruntau, pur omenesc:

    -Mi-au făcut aia și aia,

    De mi-au luat aproape tot;

    Le rămân dator o viață;

    Doar să mă mai rog mai pot.

    -Au pus biruri și pe cruce;

    Tragedie-i azi să mori.

    Cei rămași... Doamne ajută!

    Ne-au ”legat” și trag de ”sfori”.

    -De muncesc, o fac cu ziua;

    Noaptea beau ce am ”cules”.

    De e grâu și râs în viaă,

    Cu neghina m-am ales.

    -Tu îi vezi? Rânjesc a milă.

    Clopotul bate prea des.

    Cimitirul se extinde;

    Ce noroc că e la șes.

    -Ce ne facem cu ”nimica”?

    -Nu ai griji. –Dar ei ne fac.

    -Dacă am țipa o lună?

    -Câinii urlă... trece... tac.

    -Crezi că am avea vre-o șansă?

    -Să murim curând? Nu știu.

    -Mă gândeam... eterna pace...

    -Mi-ar plăcea, da-s încă viu...

  


  Încercări

  
    Istovite vremuri;

    Oameni istoviți.

    Drumuri conturate

    De neisprăviți.

    Viitoru-i sumbru;

    Altă încercare.

    E mai prost acuma?

    Să avem răbdare.

    Tot mai au soluții;

    Alte variante.

    Le-ncercăm și p-astea;

    Poate-s importante.

    Facem praf și școala;

    Vai de capul ei.

    Ce să-i faci, miniștrii...

    Sunt și derbedei.

    Cum? În sănătate

    Și-au băgat piciorul?

    Da-i normal, căci asta

    Fac și cu poporul.

    N-a mers încercarea?

    Încă doar puțin?

    Poate iese totuși?

    Prea mulți n-o susțin.

    Au dat chix? Afară?

    Dar au liste lungi.

    Pun alții, să iasă.

    Cade bine-n pungi.

    Mai bine cu zarul;

    Dăm și vom vedea.

    Cum? Tot ei dictează,

    Pe noi, ce-o cădea...

  


  Indecenți

  
    Prins în ”plasa îndoielii”,

    Chiar de i se ”fâlfâia”

    De minciunile, pe care,

    Ca slujbaș, le copia,

    A ”călcat pe bec” odată,

    Întrebând ceva decent,

    Despre Adevărul care

    Își pierduse din ”accent”.

    ”Nu ne vindem țara-ntreagă!

    În bucăți o feliem.

    Noi o luăm, că-i tare dulce,

    Pomană, cu recviem.

    Nu ne vindem niciodată!

    Suntem gata cumpărați.

    C-am ajuns doar noi aicea,

    Nu fiți, sincer, supărați!”

    Indecenți, ascunși în umbră,

    Arși la față de ”lumini”,

    Stau la coada legii oarbe,

    Pofticioși, lingăi, canini.

    Plimbători de vorbe-alese,

    Ca să sune cum vor ei,

    Îmbuibați cu bani-putere,

    Par, sau sunt, pe drept, mișei.

    N-au averi ne măsurate,

    Căci fură cu ”socoteli”,

    Privind viețile, la alți,

    Ca, curate bagateli.

  


  Inflație

  
    Prețurile au crescut.

    Prohibite-s pentru Pace.

    De Dreptate nu mai spun;

    Mult prea scumpă, zace.

    Se vând greu și Libertăți;

    Doar pe nume grele.

    Multe-s haine de cuvânt;

    Le simți, reci, pe piele.

    Mila e de negăsit;

    A rămas puțină.

    Cei ce-o au, sunt urmăriți;

    Gloata e haină.

    Dragostea? Fugiți de-aici!

    E nocivă-n fiere.

    Cum? E dulce-n fondul ei?

    Vă-mbătați cu miere.

    Cinstea? E un bun pierdut;

    De-l găsiți, păstrați-l!

    Pe unde să-l căutați?

    Mai bine uitați-l!

    Bunul simț? E cam uzat;

    Uni-l au degeaba.

    Nesimțire? Câtă vrei;

    Doar ea face ”treaba”.

  


  Între-bări

  
    Oamenii m-au întrebat, ce-mi place la viață.

    -Ați văzut vreodată voi, un măgar în piață,

  

  
    Cum aleargă nesătul, dup-atâtea drumuri,

    Și nu știe ce să ia, dintre-atâtea bunuri?

  

  
    Dacă da, atuncea eu, n-am nimic cu viața.

    O accept ca pe un dat, cât i-o fi ei ața.

  

  
    De plăceri nu mai vorbesc, că sunt masochiste,

    Că iubesc ce-mi face rău, și mă-nchin la vise.

  

  
    De dureri e cerul plin, cu reflexe-n oameni,

    Pe Pământ e traiul greu, ură ai în semeni.

  

  
    Ne-ngrozim de păcătoși, răi, cu noi de-o seamă,

    Și tot frângem la dreptăți, fără nici o teamă.

  

  
    Crucea o purtăm pe sus, lumea să o vadă,

    Și-o lăsăm prea des cu noi, în noroi să cadă.

  

  
    Pe copii îi îndrăgim, ca pe mieii-pradă,

    Și doar plângem, când vedem, paștele în stradă.

  

  
    Că îmi place, sau că nu, viața e frumoasă.

    O trăim, sau o dorim, în Natura-casă.

  


  Între ghilimele

  
    -din popor-

  

  
    Pe coclauri, grisonate

    De mult praf, adus din sate,

    ”Bătea câmpii”-n voinicie,

    În profundă sărăcie,

    Un țăran, adus de spate,

    Ce-a uitat de mult de lapte,

    Care-și animtea, pesemne,

    Și de timpuri mult mai demne,

    Când punea mâna pe coasă,

    Când intrau barbari-n casă,

    Cam ca cei de azi, cu birul

    Pe-un ogor, în care, pirul

    Face pace cu ciulinii

    Înzestrați, din plin, cu spinii

    Legilor profund netoate,

    Bune să te ștergi la spate,

    Inventate peste noapte,

    În goană, pe apucate,

    Ca să umple-un gol, cu goluri,

    Recoltate de pe soluri

    Cultivate-n dorul lelii,

    Ignorând grosimea pielii,

    Pe obrazuri prea-cinstite,

    Asta-n sens de ”omenite”,

    După datine, ce mita,

    Se vinde-n bazar, ca pita,

    Căci e bună peste tot,

    La cei mari, ce pun un bot,

    Sau mai multe, după rang,

    Până face prostul ”Bang!”

    Și se duc, bine-”nvârtiți”,

    Fericiți și-navuțiți,

    Cu rude-ndeajuns ”făcute”,

    Cum se cade, pe tăcute,

    Ce au învățat, din mers,

    Cum se fură banul, ”șters”,

    Cu discreție din scripte,

    Pentru țeluri mult mai ”apte”,

    Cum ar fi un Viitor,

    Pentru ei, că-s din popor.

  


  Ironii ”tomnatice”

  
    Plânge ploaia, lung, pe streșini;

    Vântul trece supărat.

    Proastă ce era, odată,

    Chiar l-a vrut și de bărbat.

    Lacrimi grele spală pomii,

    De-un păcat, de ei știut.

    Și-au lăsat toți, fără soațe,

    ”Rodul”, pe-unde s-a putut.

    Florile, dușate bine,

    Cu fustițe-n verde-pal,

    Cugetă, înfrigurate,

    La alesul pentru bal.

    În grădină, înfoiată,

    Varza-soacră s-a-ngrășat.

    Pură, Conopida-noră,

    Că-i crudă, i-a reproșat.

    Durduliu, Ardeiul galben

    S-a plecat înspre-un vecin.

    Nu c-ar fi, ”pe necurate”,

    Da-i bolând și vrea ricin.

    Lângă el, Ardeiul iute,

    Roșu, s-a îmbățoșat.

    Că-i cu vârful într-o parte,

    În glumă, i-au reproșat.

    Plin de importanța-n sine,

    Dolofan și pârguit,

    Gogoșarul, mult mai sincer,

    Se vaită că nu-i iubit.

    Țelina, cam înțepată,

    Flutură din frunze mari:

    -Fără mine-n murătură,

    Nu veți fi, vre-odată, tari.

    Cam neagră, de supărare,

    O Ridiche-a înjurat,

    Și-n pământul, fără vină,

    Rădăcina și-a băgat.

    Hreanul, iubăreț din fire,

    Pătimaș și arzător,

    Presimțind poate-o idilă,

    Și-a scos capul, visător.

    Roșie la trup, și dulce,

    Mai ceva ca o fecioară,

    Sfecla, rotunjită bine,

    Tot spera la ”prima oară”.

    Gogoneaua, agățată

    Pe un vrej uscat de toamnă,

    Zice, cu tristețe-amară:

    ”Să mă fi văzut ca doamnă”...

    Multe altele-n grădină,

    Guralive, sau tăcute,

    Ajunse la ”poarta vieții”,

    Regretau iubiri pierdute.

    Le-am cules, cu vină parcă,

    Cugetând, un pic smerit,

    Că ele chiar ”dădeau” totul,

    Pentr-un ”eu” nesuferit.

  


  Ironii ”tomnatice”

  
    Plânge ploaia, lung, pe streșini;

    Vântul trece supărat.

    Proastă ce era, odată,

    Chiar l-a vrut și de bărbat.

    Lacrimi grele spală pomii,

    De-un păcat, de ei știut.

    Și-au lăsat toți, fără soațe,

    ”Rodul”, pe-unde s-a putut.

    Florile, dușate bine,

    Cu fustițe-n verde-pal,

    Cugetă, înfrigurate,

    La alesul pentru bal.

    În grădină, înfoiată,

    Varza-soacră s-a-ngrășat.

    Pură, Conopida-noră,

    Că-i crudă, i-a reproșat.

    Durduliu, Ardeiul galben

    S-a plecat înspre-un vecin.

    Nu c-ar fi, ”pe necurate”,

    Da-i bolând și vrea ricin.

    Lângă el, Ardeiul iute,

    Roșu, s-a îmbățoșat.

    Că-i cu vârful într-o parte,

    În glumă, i-au reproșat.

    Plin de importanța-n sine,

    Dolofan și pârguit,

    Gogoșarul, mult mai sincer,

    Se vaită că nu-i iubit.

    Țelina, cam înțepată,

    Flutură din frunze mari:

    -Fără mine-n ”murătură”,

    Nu veți fi, vre-odată, tari.

    Cam neagră, de supărare,

    O Ridiche-a înjurat,

    Și-n pământul, fără vină,

    Rădăcina și-a băgat.

    Hreanul, iubăreț din fire,

    Pătimaș și arzător,

    Presimțind poate-o idilă,

    Și-a scos capul, visător.

    Roșie la trup, și dulce,

    Mai ceva ca o fecioară,

    Sfecla, rotunjită bine,

    Tot spera la ”prima oară”.

    Gogoneaua, agățată

    Pe un vrej uscat de toamnă,

    Zice, cu tristețe-amară:

    ”Să mă fi văzut... ce doamnă”...

    Multe altele-n grădină,

    Guralive, sau tăcute,

    Ajunse la ”poarta vieții”,

    Regretau iubiri pierdute.

    Le-am cules, cu vină parcă,

    Cugetând, un pic smerit,

    Că ele-și dădeau ”savoarea”,

    Pentr-un ”eu” nesuferit.

  


  Ispășitorul

  
    Pe o stradă, plină ochi

    Cu gropi de vânzare,

    M-a oprit un Țap, ales

    Cam la întâmplare.

    -Zi-mi și mie, de mă crezi,

    Ce sunt eu de vină,

    Că dau toți, acum, în gropi,

    Și pe zi senină?

    Cum să îi opresc, ciufuți,

    Câmpul să nu-l are,

    Ca să pună bălării...

    Grâu-i la păstrare.

    Ei m-acuză că mă rog

    La ploi, să nu cadă,

    Căci, doar vezi, am barbișon...

    Țârcovnic de-ogradă.

    Ba mai mult, mă iau la rost

    Că le ”stric” și casa,

    C-a sărit ”căprița” lor,

    Și patul, și masa.

    Cu ieduțele, e drept;

    Se cam iau de mine.

    Țopăie însă cu ei,

    Că-s de pofte pline.

    Mi s-a plâns, așa, vre-un ceas,

    Cu o tristă mină.

    Când să-i dau dreptate... țop

    O ieduță ”bună”...

  


  Iubire (?)

  
    Mă-ncurcam printre cuvinte;

    Parcă n-aveau rost.

    Boby mârâia a milă...

    Și l-am făcut prost.

  

  
    Supărat, sau cam pe-acolo,

    Căci din coadă da,

    M-a rugat să-i spun „ideea”

    Ce mă frământa.

  

  
    Intrigat că o potaie

    Filozof se vrea,

    I-am răspuns că noțiunea

    De „iubire”-i grea.

  

  
    M-așteptam s-aud o glumă,

    Nu ceva de soi,

    Dar mi-a spus: „Chiar ai dreptate,

    Căci ai ochii goi”.

  

  
    -Nu-nțeleg ce-ai cu privirea?

    Întrebai pe loc.

    -Flacăra din ea se pierde,

    Când n-ai nici-un foc.

  

  
    L-am „cinstit” în ziua aia

    Cu mâncarea mea.

    M-am gândit mult la „iubire”...

    -De ce dracu-i grea?...

  


  Iubire (?)

  
    Mă-ncurcam printre cuvinte;

    Parcă n-aveau rost.

    Boby mârâia a milă...

    Și l-am făcut prost.

  

  
    Supărat, sau cam pe-acolo,

    Că din coadă da,

    M-a rugat să-i spun „ideea”

    Ce mă frământa.

  

  
    Intrigat că o potaie

    Filozof se vrea,

    I-am răspuns că noțiunea

    De „iubire”-i grea.

  

  
    M-așteptam s-aud o glumă,

    Nu ceva de soi,

    Dar mi-a spus: „Chiar ai dreptate,

    Căci ai ochii goi”.

  

  
    -Nu-nțeleg ce-ai cu privirea?

    Întrebai pe loc.

    -Flacăra din ea se pierde,

    Când n-ai nici-un foc.

  

  
    L-am „cinstit” în ziua aia

    Cu mâncarea mea.

    M-am gândit mult la „iubire”...

    Inima mi-e grea.

  


  Jocul Ielelor

  
    Cu salbe de stele-ncrustate-n cristale,

    Și rochii de vânturi pe trupuri opale,

    Splendidele Iele-nfioară suflarea,

    Când trombe de viscol scurtează mult zarea.

  

  
    În dansuri pe care doar haosul vrerii

    Le poate-anima în negura serii,

    Se-aruncă nebune, în vaiet de foc,

    Ce-și plânge menirea de plasmă, nu joc.

  

  
    Ca el se avântă sub cerul sublim,

    Și-n hohotul sumbru se-aude:”Venim!”

    Pământul le cere, văzduhul le vrea.

    În freamătul nopții, se naște o stea.

  

  
    Luceafărul tainic privește stingher

    La pânza de lacrimi țesută pe cer.

    Prin norii închiși în propria vină,

    Nu poate să treacă sclipirea-i divină.

  

  
    Le știe frumoase, acolo-n străfunduri,

    Cu chipuri de zâne, lipsite de gânduri.

    Din nou se încruntă, cu sufletul stins.

    În Jocul de Iele, un suflet e prins.

  

  
    Destinul îl știe: o stea pe alt cer.

    Prea multe ființe dansează și pier.

    Abisul cel negru se-arată hapsân.

    O mamă își strânge, mort, pruncul la sân.

  


  Jocuri

  
    -Jocurile s-au făcut!

    Roșul bate negrul.

    Sâgele pătează-n zori

    Nimicul integru.

    -Ia te uită! Ai pierdut!

    Alba nu e neagra.

    La Noroc poți să ajungi

    Doar târziu, cu targa.

    -Pariază pe ce vrei!

    Fără cugetare!

    Și tragi linie, când ai

    Doar o răsuflare.

    -Pune numărul la ”ghici”!

    Nu te duce mintea?

    Podu-i larg spre Iad, și-n jos.

    Grea, în sus, e puntea.

    Pui și Sufletul la zar.

    Iese doar când piere.

    Zarul se învârte iar;

    Cere, și iar cere...

  


  La cap

  
    ”Poftele” s-au împărțit

    Între ”am”, ”mai vreau”, și ”basta”.

    Cei din urmă-au dat-o chix,

    Însă doar de data asta.

    Unul cere, căci doar vrea,

    Altul ia, căci își permite.

    Vin pretenții de ”prea-prea”;

    Satisfacția-i cu minte.

    Cei ajunși la ”cap”, se bat,

    Pe căpătuiala-n sine,

    Și își fac ades ”de cap”,

    ”Dând la cap”, în noi, vezi bine.

    Morfolind ce-au câștigat,

    Sau nu-și pot permite încă,

    Se căznesc, efort depun,

    Să fugă, discreți, de muncă.

    Poftele li s-au deschis

    Și celor ce ”creanga” umblă,

    Care, viața o trăiesc

    Mult prea mult, din plin, chiar dublă.

    Cine-s ei, ce vor și fac

    E-o-ntrebare cam zvârlugă,

    Cu-adevărul ”laș-inos”,

    Ce tot dă, prin dos, să fugă...

  


  La masa Norocului

  
    ”Încrede-te! Ai șansa ta!”

    Norocul te îndeamnă.

    Nu crede în iubirea lui;

    De curvă-i, nu de doamnă.

    La pieptul lui, mult adulat,

    Te ține cât poftește.

    E însă foarte schimbător,

    Și trădător, firește.

    Cu o Damă Verde,

    Sau de Pică-n carte,

    Sinceră cu ora,

    Sau cu ziua, poate,

    Norocul fățarnic

    Te cam dă pe spate.

    Încrezut în șansa

    Că îl ai cu tine,

    Cam puțin obraznic,

    Căci, de, te mai ține,

    Te repezi, cu poftă,

    La tingiri prea pline.

    Masa copioasă

    Poftele-ți provoacă,

    Și-mbăiat în vise,

    Care ”dau”, să placă,

    Te aruncă-n semeni

    Veniți de la troacă.

    ”Mâna” nu te lasă,

    Cînd pluseasză unul,

    Și te-arunci, ca prostul,

    Ca să dai tu ”tunul”,

    Ignorând Norocul,

    Fraged ca și fumul.

    Tremură privirea

    Pe o carte-”nchisă”,

    Când mai ai, în față,

    Doar o simplă fisă,

    Ce-a scăpat, se pare,

    De Noroc atinsă.

    El, perfid, îți bagă

    Degetele-n minte,

    Cu credința oarbă,

    Nu în cele sfinte,

    Că poți și cu Dracul,

    Ca să treci o punte.

    Scârțîie sub tine,

    Ca o șansă-ngustă,

    Căci arată bine,

    Și dama în fustă,

    Cu ochii în flăcări,

    Amintind de pustă.

    Cu ocheade strâmbe,

    El nu-ți mai surâde,

    Și pornind, în joacă,

    Masa să colinde,

    Patima, în alții,

    Ca-n tine-o aprinde.

  


  La ”privit”

  
    În salcâmi, în cuiburi,

    Pripășiți, zac zorii.

    Norii beau la umbră,

    Pe spezele ciorii.

    Corbii sunt prin sate,

    Tuciurii și slabi.

    De-s căniți, prin fapte,

    Sunt, prin lege, albi.

    Croncănitu-i tandru,

    Dulce, lunecos.

    Notele, de mână,

    Sunt scrise pe os.

    Asta-a fost odată;

    Acum e pe ”bait”.

    Pentru bunăstare,

    Se ”pune” de-un ”Sait”.

    Gropile comune

    Sunt în minți săpate.

    ”Moartea nu-i minciună”;

    Aici, au dreptate.

    Viața, spuneau corbii,

    E un trai dospit.

    Din păcate, ”mulții”,

    Rămân la ”privit”.

  


  Liste

  
    Într-un sat, cu lume

    Demnă... de mai bine,

    Oamenii au liste,

    De dorințe pline.

    Dând des piept cu zile

    În nevoi bogate,

    Au mai șters din pofte,

    Cam în gât uitate.

    Și-au tăiat mândria

    Că era prea scurtă,

    Lăsând doar pomana

    De băgat în burtă.

    Crudități, gen carne,

    Le-au schimbat cu oase,

    Cu speranța vie,

    Că nu-s mult prea roase.

    Traiul, dus cu grija

    Pentru viitor,

    L-au trecut pe listă

    La ”prost-răbdător”.

  


  Lumină-nfometată

  
    Pripășite printre case,

    Vechi cocioabe cad pe loc.

    Au murit bătrâni cu zile.

    Frigul tremură în foc.

    Vreascuri pricăjite-ncearcă,

    Fumului să-i dea un scop.

    Într-o vilă, mărginașă,

    Bubuie, cu poft-un dop.

    Iarna-ngândurată parcă,

    N-a mai coborât spre sud.

    Nu-i plăcea, să vadă iarăși,

    Chip cu viață-n lacrimi ud.

    Milă? Dragoste? Cruzime?

    Poți s-o iei, cum vrei, să știi.

    Îi mai lasă să trăiască,

    Vii, în chinuri, zi de zi.

    Candela de sub icoană

    Își dă sufletul de foc.

    O Lumină-nfometată,

    Vrea în Cer... dar... n-are loc.

  


  Meniri

  
    Captivați de viață,

    Visul l-au uitat.

    Sufletul, în beznă,

    De Trai e pătat.

    Sunt un ”eu” și ”altul”,

    Cu umbră-n priviri,

    Oropsiți ai sorții,

    Prăzi pentru ”meniri”.

    Destinul nu-i mână;

    Îi ține închiși.

    Mor, privind Speranța,

    Cu ochi larg deschiși.

    Șansa le surâde

    Doar pentru ”pierdut”.

    Pentru ei, zadarnic,

    Zilnic s-au zbătut.

    Resemnarea-și face

    Veacu-n ochii goi.

    Doamne, Tu și Sfinții,

    Ce-ați avut cu noi!?...

  


  Minciunica

  
    Pe un glob, pătat de Cinstea

    Ce cu greu se mai vedea,

    Îndesată-n guri și slove,

    Minciunica se-ntindea.

    Leneșă și târâtoare,

    Ca ceva des alintat,

    Împânzise Adevărul,

    Și-așa greu de suportat.

    Mulți o cuoșteau din fașă,

    Căci au supt la sânul ei,

    Ferm convinși că e otravă

    Cinstea-goală, dac-o bei.

    Alții, puși pe ”socoteală”,

    Au luat-o pentru ”sens”,

    Că-l schimba cu ușurință,

    Făcând și profitul ~dens~.

    Masele, cu ea pe mese,

    Se hrăneau cam ca în post,

    Căci era prea hoțomană,

    Ne-trăgând la omul ”prost”.

    Repetată în neștire,

    Devenea probabilă,

    Într-o minte-ncătușată

    De dreptatea nobilă.

    O credulitate amplă,

    Uimitoare-n felul ei,

    A făcut, și face globul,

    Ceva fără Dumezei.

    Mult prea mulți și-arogă dreptul

    De-a domni doar prin minciuni,

    Băgând Cinstea la răcoare,

    Încălzind-o pe tăciuni.

    Întrucât, demn, Adevărul

    Iese-n față mult prea rar,

    I-au făcut, din Minciunică,

    O mască, drăguță chiar.

    Când i-o pun, vai ce minune...

    Poți să vezi, și să nu crezi,

    Alergând, în bună-stare,

    Pe pereți, cai noi,i și verzi.

  


  Minunea

  
    Pe-un picior cu păr bălai

    Și-o coapsă rodată,

    Ședea mâna lui ”cuiva”,

    Ca și altădată.

  

  
    Restul ei se odihnea,

    Ca o mare lină,

    Cu-altă coapsă, pe saltea

    Și pe-o pernă fină.

  

  
    Era împănată, vai,

    Cu-o perfectă artă,

    De băga și morți-n rut,

    Când ieșea pe poartă.

  

  
    Cine-i ea? Unde-o găsești?

    Prost aș fi de-aș spune.

    E-o minune și ai vrea,

    Pe ea, mâna-a pune.

  


  ”Miorlănina”

  
    -un normal desăvârșit-

  

  
    ”Miorlănind” slogane-aparte,

    Învățate pe de rost,

    O cățea, bine croită,

    Se văita că-i ”iese” prost.

    M-am încumetat, cu vorba,

    Să o lămuresc, normal,

    Că ea mârâie și latră,

    Cel puțin, la mod formal.

    -Asta știu, dar hămăitul

    Nu-mi aduce mai nimic.

    Mieunatul e-o scofală,

    Cum zice un bun amic.

    Cum s-atragi electoratul

    Dacă urlii, lung, la el?

    Dar de-i torci puțin în poală

    Și îi miauni, e fidel.

    -Bine-l duci cu vorba calpă;

    Dar năravul? Ce te faci?

    Nici n-ai blană de pisică...

    -Cu vizonul merge-n draci.

    -Revenind la dinți și gură;

    Botu-l ai schimbat puțin.

    -Plastica e azi la modă.

    Ei, cum crezi că se susțin?

    -Și-o s-ajungi șefă la hoarda

    De pisici miorlăitoare?

    -Și ce-o să le scarmăn frate,

    Că-s ființe răbdătoare...

    -Dar va trebui și-o probă

    Chiar în fața lor să dai...

    -Te gândești la șoareci oare?

    Am câțiva dresați, nu-i bai.

    -Vai de mine!... Ești pisică!

    Ai vrut să mă păcălești.

    Ești în burtă la lupoaică.

    Miaună, de mai trăiești!

    -Simbioza face totul

    Mai ușor de ”înghițit”.

    Adevărul, ca minciună,

    E-un normal desăvârșit...

  


  MNuuu!

  
    -Vițel nou-

  

  
    Într-un sat,cu vite suple

    Rătăcite pe imaș,

    Cugeta, la barieră,

    Vițel nou, prea-demn urmaș:

    -Tata a păscut pe-aicea...

    Și bunicii mei la fel.

    A fost Bou, cum zice lumea?

    Boii sunt, cu tonți, la fel?

    Povestea c-a fost și iarbă...

    Pe asfalt, nu văd nimic.

    Cred că n-a-nțeles vre-o poantă

    Spusă-n glumă de-un amic.

    Amintea de balta-n care

    Vântu-n stuf se jeluia,

    Și în care, el pe mama,

    Cu mult drag o îmbăia.

    Văd, azi, doar beton pe margini.

    Fiare zumzăie pe lac.

    Unde-i saltul de broscuță?

    Doar, pe mal, unii fac ”pac!”

    Chiar că-mi vine greu a crede

    Că-i și drptul meu aici,

    Și c-a fost prădat, cu acte,

    De primari, ”deștepți” de ”mici”.

    Stau ca prostul la-ndoială,

    Dreptul să mi-l cer, sau nu.

    Oare, or să înțeleagă,

    Cei ce-o mulg pe mama?... MNuuu!...

  


  Muuu!

  
    -Vițel nou-

  

  
    Într-un sat,cu vite suple

    Rătăcite pe imaș,

    Cugeta, la barieră,

    Vițel nou, prea-demn urmaș:

    -Tata a păscut pe-aicea...

    Și bunicii mei la fel.

    A fost Bou, cum zice lumea?

    Boii sunt, cu toți, la fel?

    Povestea c-a fost și iarbă...

    Pe asfalt, nu văd nimic.

    Cred că n-a-nțeles vre-o poantă

    Spusă-n glumă de-un amic.

    Amintea de balta-n care

    Vântu-n stuf se jeluia,

    Și în care, el pe mama,

    Cu mult drag o îmbăia.

    Văd, azi, doar beton pe margini.

    Fiare zumzăie pe lac.

    Unde-i saltul de broscuță?

    Doar, pe mal, unii fac ”pac!”

    Chiar că-mi vine greu a crede

    Că-i și drptul meu aici,

    Și c-a fost prădat, cu acte,

    De primari, ”deștepți” și ”mici”.

    Stau ca prostul la-ndoială,

    Dreptul să mi-l cer, sau nu.

    Oare, or să înțeleagă,

    Cei ce-o mulg pe mama?... Nuuu!...

  


  Muzeul

  
    Muzeul vechi, al formelor de viață,

    S-a-nchis, pe termen lung, spre renovare,

    Căci dalele de drepturi și precepte,

    Călcate-au fost, de prea mulți, în picioare.

  

  
    Iar din pereții de speranțe, roase

    De vorbele-minciuni sădite-n mase,

    Se scurge poleiala de iluzii crase,

    Și-n goluri mari apare-un zid de oase.

  

  
    Tavanul coșcovit de lacrimi calde

    Ce au crescut din reci suspine,

    Abia mai ține tabla socială,

    Cu-obrazul legii roșu de rușine.

  


  Neputință

  
    Azi, omul se închină șovăitor,

    cu gândurile stinse ades

    de neputință,

    ezitare și renunțare.

    În uitarea nopților prea lungi,

    el se prăbușește, înspăimântat, în visele

    transformate în coșmaruri cotidiene,

    de neputință, ezitare și renunțare.

    Iar ziua când vine,

    se înhamă la carul nevoilor crunte,

    și neagă trăirile proprii, ce plâng,

    de neputință, ezitare și renunțare.

    Din umbra anilor aprinși,

    prea rar de o scânteie vie,

    se scurg șuvoaie necurmate,

    de neputință, ezitare și renunțare.

    Târziu, când viața își ascunde chipul,

    de el, care a fost stăpânul ei,

    tenebre reci se întrupează

    din neputința lui,

    fără ezitare

    și fără să renunțe,

    la un apururea „Amin!”

  


  Noaptea mea

  
    M-am” trezit” cu Noaptea-n cap,

    Peste mine-n casă.

    Chiar că o uitasem,

    Tot “ciocnind” la masă.

    O lumină oarbă, ca de lumânare,

    Îi lucea în suflet; ea plângea, se pare.

    Negura tristeții m-a cuprins pe dată.

    O simțeam în mine dulce, ca o fată.

    Eu în ea, sau invers, am rămas pierduți

    Ore lungi de taină; ne simțeam avuți…

  

  
    Ea-mi dădea noi sfaturi, rece și frumoasă:

    -Cum să-ndur Lumina, caldă, dureroasă,

    Ce-mi arată lumea, slută și hidoasă…

    -Cum să sting iar focul, de iubiri aprinse,

    Ce se-ascund în taină, printre cruci prea-plânse…

    -Cum să strig când vocea, în tăceri se-nneacă…

    -Cum să sper că viața, nu-i o baltă seacă…

  

  
    A plecat, cu stele răsfirate-n prag.

    M-a privit cu milă; parcă și cu drag.

  


  Normal, nefiresc

  
    Corbul, rugăciunea,

    Și-o face în zori:

    -Dă-ne moarte Doamne!...

    Picură din nori.

    Lupul își ascute

    Colțul pe un corn.

    -Mulțumescu-Ți Doamne!...

    Ciutele nu dorm.

    Vipera își stoarce

    Veninu-ntr-un trup.

    -Slavă Ție, Budha!...

    Mor celule-n grup.

    Leul își sugrumă

    Prada pe-nserat.

    -O, Allah, ești mare!...

    Sângele-i curat.

    Un uman își bagă

    Spada-n tatăl său.

    -Pentru Tine, Ban-e!...

    Animalu-i rău?

    Moartea, în Natură,

    E-un normal ”firesc”,

    Cât e pentru foame...

    La Om?... nefiresc...

    Pleonasm, e sigur,

    Omul-animal?

    S-ă-i zic ”Huooo!”-i mai bine?

    Pare mai normal.

  


  Norocul

  
    A trecut Norocul

    Pe le poarta mea.

    Nu a stat o clipă,

    Căci se cam grăbea.

    Doar vre-o două vorbe,

    În fugă-am schimbat:

    -Mai trăiești, străine?

    -Da, da-s cam turbat.

    -Te știam venetic,

    Nu hain de tot.

    -Mi-au pus unii hățuri

    Și zăbală-n bt.

    -Înțeleg frustrarea;

    Și mai ești și chior.

    -Mi-au pus ochelarii

    De cal, pentru-ai lor.

    -Deci, ți-ai pierdut sensul

    De-a fi cu oricine.

    -M-au spurcat cu banul.

    Ferice de tine.

    A plecat ”Furtună”,

    Pe la ”case mari”,

    Unde stau cei care

    În ”prostime”-s tari.

    Am ieșit pe stradă;

    Nici urmă de el.

    E un sat ”pe ducă”,

    Cu lume la fel.

    E chiar Paște mâine;

    Ortodox apoi.

    Oamenii se-nchină;

    N-au noroc, sunt goi...

  


  Nu încă?

  
    Să-mi îtorc privirea

    Nu mai am de ce.

    Trist plânge Trăirea

    Printre pân-te-ce.

    Îmbulzeala-i mare;

    Alt oraș de vis.

    Când spus este totul,

    N-ai nimic de zis.

    Picioare se calcă

    Într-un scop decent,

    Șușotit în grabă,

    Cu străin accent.

    Zâmbitoare oase,

    Se hlizesc din flori.

    Altele-n ferestre,

    Chiar îți dau fiori.

    Casele-s de vină,

    Că sunt moi, din start.

    Ca de gelatină

    E și geamul spart.

    N-au tavan, ca Mila

    Să cadă din Cer

    Și să-mbălsămeze

    Mințile de fier.

    Nu-mi întorc privirea;

    Ochii doar închid.

    M-am trezit? Nu încă.

    Nici când îi deschid?...

  


  Nu mă miră

  
    -sărbători-

  

  
    Presărate cu ”arsuri”,

    Văile se-nșiră

    Pe un munte-ncătușat

    De om... nu mă miră.

    Râu-și face larg ocolul,

    Adâncit în ruptul mal.

    Lacul, răvășit își stoarce

    Pe nămol, răzlețul val.

    Negurile-și sorb menirea,

    Azi, din sufletul de om.

    Crocodilii varsă lacrimi,

    Ca dragi corbi, pe-un ultim pom.

    Prin orașe curge zeama

    Unor ciorbării de soi.

    Printre pofte, se discerne,

    Visul cu pereții goi.

    Satele-ngrășate-n troace,

    Rătăcesc printre ciulini.

    Bocetele schimbă ritmul

    Cântecelor cu mălini.

  


  Nu văd…

  
    Nu văd cerul, nu văd norii,

    Și-n pustiu de timp mă zbat.

    De-oculoare-i viața oarbă;

    Cenușiu de plmb turbat.

    Zarea, sufocată-n parte,

    Doar o simt, nu o zăresc.

    Am pornit spre ea devreme,

    Ca s-o-apuc, cât mai trăiesc.

    Pașii lasă bălți în urmă

    Și dispar, cam rebegiți.

    În natura-acum ecvestră,

    Chiar și pomii-s amăgiți.

    Calea, drumul, felul, sensul,

    Iluzorii sunt pe sol.

    Nici spre Cer nu par mai bune,

    Pentru-n peștișor în bol.

    Toarnă, curge, cade, pică,

    Dur potop peste trăiri.

    Și când te gândești că ploaia

    Este una din iubiri.

    Pe moment, mă bate parcă,

    Gândul enervant de viu,

    Să renunț, dar am o șansă

    Să ajung… Unde? Nu știu.

    Exclamare, întrebare,

    Punct și de la capăt iar.

    Ce ne-am face, dacă Viața,

    N-am primio ca pe-un dar?

    Dacă am muncii s-o ”facem”,

    Repede am obosii,

    Și-am lăsa-o așa cum ”pică”…

    Unde-ar vrea, s-ar pripășii…

  


  Nuanța vârstei

  
    Cu ochii-nchiși, îmi schimb nuanța vârstei,

    Într-un albastru pur, de cer senin

    Și-n sfera lui, pătrund cu zorii vieții,

    Priviți, pe drept, de vreme, ca venin.

  

  
    Cu grijă adumbresc lumina-n față,

    Lăsându-mi timp s-alint o noapte grea,

    Ca să-nțeleagă că mi-a dragă totuși,

    Căci doar, ades, a fos și-n mintea mea.

  

  
    Cu trupul strâns în forma fără umbră,

    Și gânduri exprimate în culori,

    Accept prezentul răstignit în fapte,

    Și sensul străveziilor valori.

  


  O casă ”strivită”

  
    -foști vecini--

  

  
    Scuturată silnic, de un vânt hain,

    O casă-n paiantă, plângea la Vecin.

    Gardurile, toate, rătăceau pe jos.

    Geam era în față; spart era în dos.

    Ușa, coșcovită de câte a tras,

    Scârțâia lugubru, în al nopții ceas.

    Bătrânul plecase; fata chiar l-a luat.

    Luni întregi zăcuse, răstignit în pat.

    Anii îi ninsese pletele de mult.

    Îi plăcuse romul și țigara-cult.

    Nu dorea mâncare; nici să plece-n sat.

    Cu vecinul Fane, se-ncingea la ”sfat”.

    ”Fumegau pe rupte”, cum spuneau, glumind,

    Dar chemau alături, câinele flămând.

    Iarba de la poartă, o greblau cu sârg.

    Ore-n șir acolo, cleveteau ca-n târg.

    Mă obișnuisem, să îi văd mereu.

    Și Fane ”plecase”... cresc ciulini din greu.

    Singură, pierdută, e-o casă-n vecini...

    Urlă-acum, la lună, o haită de câini.

    Pustiul se zbate-n curtea năpădită.

    Uitarea se-așterne pe-o casă ”strivită”.

  


  O speranță-ngustă

  
    Și-a pierdut busola

    Ce-arăta spre Rai.

    Rătăcește-acuma,

    Agățat de-un pai.

    Traiul, marea dramă,

    Pare fără rost.

    Pe ”corectă” vină,

    Se simte cam prost.

    Soarta-i resemnată,

    Neștiind de ce.

    O vede-n oglindă,

    Ca pe-un ”el”, ce e.

    Speranța-i îngustă,

    Albită de ani.

    N-a vrut să se lase

    ”Mânjită” de bani.

    Azi e chezășia

    Unui om sărman.

    În iubiri și milă,

    A rămas uman.

    Va muri, pesemne,

    Înaintea ei.

    Dumnezeu se-ascunde

    După oameni-zei.

  


  Oameni suntem?

  
    În adâncul firii,

    Omul este bun,

    Ca o ciocârlie,

    Pe-un afet de tun.

    Conștiință are,

    Dar nu-i de folos,

    Când umblă-n neștire,

    După bani și ”os”.

    Inima insistă,

    Căldură să dea,

    Dar de-ngheață mila,

    Răcește și ea.

    Sufletul, incertul,

    Ca avut divin,

    Se mănâncă-n sine,

    Ca un ”lup-ovin”.

    Mintea, cert bomboană

    Pe un tort uman,

    Cam nechibzuită,

    Se vinde pe-un ban.

    Credința, ciufută,

    Prea schimbată des,

    Plânge-nfiorată,

    Când își pierde-un sens.

    Sentimentul sincer

    Face ”Om”, din om,

    Până vrea, ca sânge,

    Să curgă din pom.

    Visul îl îmbie

    Dincolo ”de-a ști”,

    Dar, coșmar îl face,

    Faptele-ntre vii.

  


  Omisiuni

  
    Cu speranța irosită,

    De, ca orice om de rând

    Ce mai crede în dreptate,

    S-a pornit, la drum, cu-n gând:

    -I-am lăsat să-și țipe voia

    Și să facă ce-au promis,

    Dar realitatea-i alta;

    Ne-am ales cu ce-au omis.

    Nu ne-au spus că vor puterea

    Pentru ei, nu pentru toți,

    Și că vor extinde clica

    Demnitarilor, la hoți.

    Nici n-au pomenit de soarta

    Bietului nostru cuvânt;

    L-au tăiat duri, scurt, prin lege,

    Pentru șutul spre avânt.

    De mâncarea lor, o vorbă

    Nu au scos; nu-i de țărani.

    Am văzut că-s, vai de mine,

    Puși la îngrășat, cu bani.

    Plini de ”lipsusuri”, sau lapsuri,

    Au uitat, de noi, de tot.

    Cocoțați pe-averi culese,

    Nu le-ajungi, cu bâta-n bot.

    Nas se zice? Băț, nu bâtă?

    Asta să o credeți voi.

    Pentru ei măciuca-i bună...

    Cum ne aia, ei, pe noi.

  


  Orașul ce plânge

  
    În orașul fără ”oameni”,

    Iar, în vis, am revenit.

    Pare că acum i-e foame.

    Totul pare ruginit.

  

  
    Scârțâie, pe sus, o Lună,

    Cert sătulă de vazut.

    Cerul și-a pierdut noblețea

    Și e, jos, în șanț căzut.

  

  
    În tăcere, numai vântul

    Scoate sunete hazlii.

    Rătăcește-n pragul nopții,

    Ce se scurge peste zi.

  

  
    Umbrele-s înfloritoare,

    Și se cațără pe zori.

    Într-o palidă lumină,

    Se cam bâțîie doi nori.

  

  
    Mă reped, pe drum, cu pasul,

    Ferm decis să prind un om.

    E pustiu, orașul plânge

    Printr-un câine, lâng-un pom...

  


  ”Orice de pofte”

  
    Costeliv, ca omul care,

    Doar din muncă, mai trăiește,

    Un țăran, un ”Orișicare”,

    Implora: ”Doamne ferește!”

    Auzise că, din Ceruri,

    Va ploua numai cu bine

    Și vor fi, burțile, toate,

    Cu ”orice de pofte”, pline.

    Îi ”scăpa” sensul ”de pofte”,

    Da-i părea cam indecent,

    În condiția în care,

    Pe ”orice” punea accent.

    Se gândea, ca om cu minte,

    Că-i prea mult, ce nu-i puțin

    Și că oameni-n grămadă,

    La pofte, nu se abțin.

    Cugeta la des fătare

    Și la munca de apoi,

    Și la sunetele scoase

    De un prea-umflat cimpoi.

    Nu-i plăcea nici îmbulzeala

    Pentru poftele ”de rând”,

    Ce făceau, fără rușine,

    Armăsar, din omul blând.

    De ura putere-n sine,

    Ca pe-o poftă rece, rea,

    E că-nebunea mulțimea

    Celor ahtiați de ea.

    -Doamne, iartă-mi îndrăzneala

    Și-nțelege-mă, că poți,

    Și renunță-acum la pofta,

    De-a face pofta la toți!

  


  Palida Lumină

  
    O Lumină mică,

    Prostuță de fel,

    Încerca, să-și vadă,

    Umbra, fără El.

    Palidă, slăbuță,

    Dintr-un Cer impur,

    A crezut c-o are

    Pe pământul dur.

    Oameni-au privit-o

    Reci, cu nepăsare.

    -Nu are nici umbră...

    -Bag-o la-nchisoare!

    Strălucea, plăpândă,

    În luciri de fier.

    Vedea ”locatarii”,

    Cum se ”sting” și pier.

    Se simțea captivă,

    Nu numai ca trup.

    Nu știa, dar, totuși,

    Era prinsă-n grup.

    Figura ca număr,

    Nelelocul ei.

    Nu vroia să ceară

    Ajutor la ”zei”.

    Dumnezeii țării

    Nu se încurcau

    Cu ”plevuști” mărunte,

    Ce ”icre” nu dau.

    Prinsă-n lațul legii,

    De un trai ”căzut”,

    S-a rugat: ”Lumină!”

    Umbra și-a văzut.

    S-a întors în Ceruri,

    Dintr-o lume sumbră,

    Lăsând, tristă-n urmă,

    ”Trăiri” prinse-n ”umbră”.

  


  Paralelisme

  
    Latră Boby ”a mâncare”;

    Eu mă fac că nu-l aud.

    Tac sătenii la strâmtoare;

    Mestecă-adevărul crud.

    Mârâie când bate vântul;

    Burta susură a gol.

    Ară cu sudoare câmpul;

    E puțin de pus în bol.

    Savurează, cu stupoare,

    Un os mare aruncat.

    S-a născut fără durere;

    Azi, Prostia-i de-nțărcat.

    Coada-și pune pe spinare,

    Cu un sincer rămas bun.

    De tăceri au fost în stare

    Și-au ajuns ”carne de tun”.

    Urlă câini-n depărtare,

    În ecou de libertate.

    Servesc teama-n supărare,

    Minți, cu palma, răsfățate.

    Liniștea se lasă-n valea

    Adormită-n urma lor.

    Trecători naivi pe Calea

    Celor ce, cu viață, mor.

  


  Părea

  
    Se trăgea de coadă,

    Căci n-o mai dorea.

    Alerga și umbra

    Lăsată de ea.

    Se-nvârtea, s-o-apuce,

    În cercuri, momit

    De-a ei fâlfâială,

    Care m-a uimit.

    Părea o zvârlugă

    De codană dulce,

    Pe care, biet omul,

    Tot dă s-o apuce.

    Părea o vâltoare

    Rece-n pasiuni,

    Ce îți schimbă crezul,

    Fără rugpciuni.

    Părea idealul

    După care-alergi

    Tot rămas în coadă,

    Fără să-l culegi.

    Părea o speranță

    De-a avea ce n-ai,

    Pentru care-ntr-una

    Dai și tot ce ai.

    Părea o-ncercare,

    Din ritm, de-a ieși,

    Și, în sensu Vieții,

    Liber de-a păși.

    Părea o idee

    Încropită-n dor,

    De umbra pierdută

    A celor ce mor.

    Părea și-o revoltă,

    Izvorând din dinți,

    Ce scrâșnesc, când totul

    Te scoate din minți.

    Părea începutul

    Unui trai zorit,

    Con-centrat de alții,

    Doar cum și-au dorit.

    Părea o părere

    C-ar putea ieși

    Ceva bun, din faptul,

    Că n-ai mai greși.

    Priveam numai umbra

    Ce se zvârcolea,

    Cu realitatea,

    Ce o ocolea.

    M-am trezit, cu gândul

    Pieziș furișat:

    ”Cum pot pune umbra

    Slabă la-ngrășat?”

    Cugetam la Bine

    Și la umbra lui.

    M-amăgeam cu pofta

    Atârnată-n cui.

    M-am convins că fapta

    Are umbra ei,

    Ca orice în viață...

    Chiar și la căței.

    Deșteptat, pesemne,

    De cea umbră vagă,

    A cedat potaia...

    A șters-o spre-o ”dragă”...

  


  Pe curba Bieții

  
    Pe o prea curbată Viață,

    Se tot aciuia Norocul,

    Cu o noimă negândită,

    Așteptând, docil, sorocul.

    Cu privirea-ndoliată,

    Poposită-ades prin șanțuri,

    Le ura, la cei cu șansă,

    Să-și pună, la viață, lanțuri.

    Nu înțelegeau idea

    Și o luau, la vale-n lături,

    Perpelindu-se pe dungă,

    Înainte de noi salturi.

    Arvuneau vorbe deșarte

    Despre-un choir Noroc ,ce șade,

    Îmbâcsind mintea cu vise,

    Care mai de care fade.

    Cu înțelepciunea-i lipsă,

    Cum se poartă la Noroace,

    O-ntindea, puțin să dreagă

    Ciorba Vieții de potroace.

    Trăgând strâmb de curba Bieții,

    Cu vederea limitată,

    Chiar nu mai știa sărmanul

    De ce-i ”Be”, și Ve”, deodată.

  


  Pe un câmp lucios

  
    Dincoace de nouri,

    Pe un dulce plai,

    Omu-ncearcă, Iadul,

    Să-l îngroape-n Rai.

    Lungi tranșee sapă

    Oamenii de rând.

    Nu contează vârsta,

    Nici sfântul din gând.

    Cimitire-extinse,

    ”Mâinile” își dau,

    Prin gropi lungi, comune,

    Ce, nici cruci nu au.

    Undeva, aicea,

    Pe un câmp lucios,

    Grâul se ridică

    Sprijinit de-un os.

    Obosiți de muncă,

    Corbii se-odihnesc.

    Chiar le place traiul

    Nou, neomenesc.

    Nimeni nu-nțelege

    Croncănitul lor.

    Pare-un imn de slavă

    Pentru ”morții-n cor”.

    Iadu-și scoate capul...

    Vai! E chiar de om.

    Agățat, se-agită

    Într-un ultim pom.

  


  Pe un drum

  
    Pe un drum, cu șanțuri

    Îndesate-n el,

    Trece-un om, cu Jalea

    Pătrunsă, la fel.

    Undeva, prin suflet

    Și-a făcut sălaș;

    Vine, pleacă, vine,

    Pe-al vieții făgaș.

    Pasul scurmă praful

    Îndrăgit de vânt.

    Pe Cer nu se vede

    Urma vre-unui sfânt.

    Din pustiul sorții,

    Doar vise răsar;

    Fete, ca Morgana,

    Drept ”Bine” apar.

    Orizonturi strâmbe

    Le dezbracă-n sens.

    Putregaiul faptei,

    Face traiul ”dens”.

  


  Plai cu dor

  
    Pe-un crâmpei de umbră,

    Aninat de soare,

    Strănuta o ciută;

    Tușește și moare.

    Din copaci, turbarea

    Cuprinsă de focuri,

    S-a întins pe munte;

    Pădurea-i doar smocuri.

    Un izvor se plânge,

    Rătăcit pe prund,

    Că ceva-l jenează;

    Cenușa pe fund.

    Trufaș, se înalță

    Spre un Cer șezut,

    Un ciot de poveste;

    E, în fund, căzut.

    Un cioroi tot cântă

    Pe un plai cu dor,

    Survolând pământul;

    Totu-i șters-color.

    Se aude-o voce,

    Sfânt neâmblânzit,

    Ce-ntreabă ”umanii”:

    -Ce dracu-ați păz/ț/it?!...

  


  Ploaie-n dor mărunt

  
    Plouă-n ritmul sec,

    Al morții de toamnă.

    Clipe, bat și trec;

    Ora nu-i o doamnă.

    Plouă-n gol pământ,

    Sfârtecat de patimi.

    Plânge pote-un sfânt,

    Părăsit de datini.

    Plouă-n singur sens;

    Cerul nu se udă.

    Viața, în noroi,

    Îi face în ciudă.

    Plouă obsedant,

    Ca vorba deșartă.

    Prinde rădăcini,

    Cu ură vărsată.

    Plouă-n dor mrunt,

    Peste-o lume crudă.

    La ce e cărunt,

    Ea rămâne surdă.

    Plouă peste-un vis

    Adâncit în foame.

    Ce doare-i prezis,

    Pentru cel ce doarme.

    Plouă trist, încet,

    Ca pe altă lume.

    Cerul, ieri ascet,

    Se ține de glume.

    Plouă-ndurător,

    Cu mila iubirii.

    Timpul, răbdător,

    N-a dat-o uitării.

    Plouă pentru morți,

    Blând și în surdină.

    Vii-s trași la sorți,

    De-o mână haină.

    Plouă, în final,

    Lacrima târzie.

    Plânge-un om banal;

    Ce-i dus, nu învie.

    Plouă-n veșnic drum,

    În uitări de sine.

    Mă gândesc la Domn;

    Oare cât ne-o ține?...

  


  Ploi

  
    În cortegiul lung de nori

    Ziua plânge-ntruna.

    Noaptea, soră și mai rea,

    Face pe nebuna.

    Vântul, blestemat să bea

    Cupa neputinței,

    N-are liniște, să stea,

    La masa căinței.

    Fără milă-n conștient,

    Urgisit de soartă,

    Bate-ntruna, în „pustiu”,

    Peste-o lume stearpă.

    Casele s-au stins pe rând;

    Zac ca-n neființă.

    De o săptămână toarnă;

    Cum e cu putință?

    Rar, o umbră se îndură,

    Să înfrunte zloata,

    Și dispare de îndată;

    Scârțâie lugubru poarta.

    Prin făgaș se scurge apa;

    Drumul tot e o mocirlă.

    În galoși, prea mari, înnoată

    Un copil în glod, cu silă.

    Ține banii strâns la piept:

    Pâinea lor de seară.

    Prânzul, ca de obicei,

    E-nvățat să-l sară.

  


  Ploi

  
    În cortegiul lung de nori

    Ziua plânge-ntruna.

    Noaptea, soră și mai rea,

    Face pe nebuna.

    Vântul, blestemat să bea

    Cupa neputinței,

    N-are liniște să stea

    La masa căinței.

    Fără milă-n conștient,

    Urgisit de soartă,

    Bate-ntruna în „pustiu”,

    Peste-o lume stearpă.

    Casele s-au stins pe rând.

    Zac ca-n neființă.

    De o săptămână toarnă.

    Cum e cu putință?

    Rar, o umbră se îndură,

    Să înfrunte zloata,

    Și dispare de îndată.

    Scârțâie lugubru poarta.

    Prin făgaș se scurge apa.

    Drumul tot e o mocirlă.

    În galoși prea mari înnoată

    Un copil în glod, cu silă.

    Ține banii strâns la piept:

    Pâinea lor de seară.

    Prânzul, ca de obicei,

    E-nvățat să-l sară.

  


  Plouă cu păcate

  
    Plouă cu păcate,

    Plouă cu minciuni;

    Curățat e Cerul,

    Azi, și de minuni.

    Plumburiu-mbracă

    Copacii cu flori;

    Umedă sclipire,

    Palidă-n culori.

    Cade iar în tină

    Tot ce-a fost iertat;

    Lacrima mai spală

    Sufletul pătat.

    Forme fără viață,

    Norii mint puțin;

    Îmbuibați cu aburi,

    Plâng, nu se abțin.

    E doar de fațadă,

    Fără sentiment;

    Au ceva din oameni:

    Pacea-n armament.

    Tunetul răsună:

    -Mai tăceți și voi!

    Plictisit e Cerul

    De ce cerem noi.

    Fulgeru-și arată

    Colții-nflăcărați;

    Sunt, ca toți, se pare,

    Pe om supărați.

    Vijelia vine;

    Vijelia trece.

    Umanu-și revine

    Dup-o ploaie rece.

    N-anvățat nimica,

    În minciuni scăldat;

    Ploua cu păcate...

    Nici n-a observat.

  


  Poate, poate

  
    Resemnat, cu osul sorții

    Ronțăit de cel ce poate,

    Un țăran zăcea în „lesa”

    Legilor de „nu se poate”.

    Poate-a fost așa să fie,

    Ca destin, sau întâmplare,

    Dar s-a rupt „cureaua” legii

    Și-a căzut, zdrobind o floare.

    N-a putut să o „îndrepte”,

    Când s-a ridicat și el.

    Poate a greșit, și-a rupt-o,

    Vrând s-o țină-n sân, fidel.

    A iubit-o ofilită,

    Îngropată-n amintiri,

    Și-a văzut cam altfel viața,

    Roz descrisă-n ample știri.

    Trist, cu inima cernită,

    Poate și de neputință,

    A-nceput să scrie versuri,

    Insistând că... „Ea-i ființă!”.

    N-a uitat în veci parfumul

    Prea-plăpândei urgisite.

    L-a descris în van în strofe.

    Mulți râdeau: „Halal iubite”,

    S-a-ndurat să le-o arate,

    Mică, ruptă, ofilită.

    -Nu-i nimic frumos. E-o zdreanță!

    El plângea o „Ea” pierită.

  


  Poate poate

  
    Resemnat, cu osul sorții

    Ronțăit de cel ce poate,

    Un țăran zăcea în „lesa”

    Legilor de „nu se poate”.

    Poate-a fost așa să fie,

    Ca destin, sau întâmplare,

    Dar s-a rupt „cureaua” legii

    Și-a căzut, zdrobind o floare.

    N-a putut să o „îndrepte”,

    Când s-a ridicat și el.

    Poate a greșit, și-a rupt-o,

    Vrând s-o țină-n sân, fidel.

    A iubit-o ofilită,

    Îngropată-n amintiri,

    Și-a văzut cam altfel viața,

    Roz descrisă-n ample știri.

    Trist, cu inima cernită,

    Poate și de neputință,

    A-nceput să scrie versuri,

    Insistând că... „Ea-i ființă!”.

    N-a uitat în veci parfumul

    Prea-plăpândei urgisite.

    L-a descris în van în strofe.

    Mulți râdeau: „Halal iubite”,

    S-a-ndurat să le-o arate,

    Mică, ruptă, ofilită.

    „Nu-i nimic frumos. E-o zdreanță!”

    El plângea o „Ea” pierită.

  


  Prea-prea... de tot

  
    Mă gândeam, ca omul

    Prea bătut la/în cap,

    Că e prea aiurea,

    Prea adânc să ”sap”.

    -Ești prea-prea cu satul;

    Prea îl ”judecești”

    Prea te iei de toate

    Și nu prea ”plătești”.

    Vorbe prea-cinstite,

    Sau cam prea de tot,

    Când eu știu prea bine

    Că, prea mulți, au bot.

    Cam prea des, și restul

    Masca-rât își pun,

    Prea dispuși să râme

    Pentr-un trai prea bun.

    Prea curând, Dreptatea,

    Mullt prea ignorată,

    Nu prea intră-n ”normă”,

    Da-i prea ”fluturată”.

    Prea porniți să fure,

    Și duruți în cot,

    Prea o fac de ”oaie”...

    Și-asta-i prea de tot.

  


  Pregătiri

  
    Prins în febra pregătirii,

    Pentru ce, habar nu am,

    Îmi târam Viața-n picioare

    Și, arar, din aripi dam.

    Prea târziu, mi-a dat culoare

    Litera, în sensuri noi.

    Timpu-și face pregătirea,

    Fără-a ține cont de noi.

    În idei nescrise, Viața

    Urma-și pierde-n haos dur,

    Pregătindu-se să lase

    Liber loc, sub Cerul pur.

    Amăgirea, drept credință,

    A fost scoasă la mezat,

    Pregătind o lume... multă,

    Cu un caracter uzat.

    Din trăiri, adesea, praful

    S-a ales, fără sclipiri,

    Și, doar câtă pregătire

    Au făcut pentru iubiri.

    Șansa, cu destinu-n fașă,

    Mi-a zâmbit ca orișicui.

    Astăzi, grijuliu, sfârșitul,

    Îl am, pregătit, în cui.

    Vine-o vreme, când conteză,

    Sufletul de-i pregătit.

    Doar de binele din viață,

    Cel făcut, ești răsplătit...

  


  Prețul

  
    -șlagăr pentr-un drob de pâine-

  

  
    Pe o parte-a Vieții,

    În umbră mereu,

    Cerul se-ngustează,

    Dând de om, la greu.

    În lumina oarbă,

    Ruginită-n fier,

    Sufletele-și schimbă

    Des, ce vor, sau cer.

    Ruga-i pedepsită,

    Doar în ochi să stea.

    Moartea-i mai iubită,

    Când e viața rea.

    Îmbrăcate-n zdrențe,

    Mânjite de carte,

    Mințile pătate,

    Singure-și fac parte.

    Din Vecie, numai

    Doar un azi-pe-mâine,

    A rămas, ca șlagăr

    Pentr-un drob de pâine.

    Undeva, acolo,

    Pe o parte-a Vieții,

    Totul se învârte

    După voia pieții.

    E o piață sumbră,

    Sură, cenușie,

    Ce pune, mic, prețul,

    Pe ființa vie.

  


  Prima ploaie de toamnă

  
    -lăstarul-

  

  
    Ca-n coșmar se schimbă cerul.

    Nori-și spun cuvântul iar.

    Vântu-n vijelie urlă.

    Stropii reci pe frunze sar.

    Umbra negurilor sumbre

    Se întinde grea pe jos.

    Ziua-n seară se preschimbă.

    Sfichiul ploii e tăios.

    Pomii falnici se-nfioară.

    Crengile se zvârcolesc.

    Ramuri rupte cred în soartă:

    Cad, sperând că mai triesc.

    Frunze verzi, puțin uscate,

    Le primesc pe-al lor covor.

    Vor ”dormii” toate la iarnă,

    Căci nu știu ce-nseamnă ”mor”.

    Unele, mai norocoase,

    Au pornit pe-un ultim zbor.

    Vor cădea pe nu-știu-unde...

    Va rămâne-n urmă dor.

    Un lăstar firav, ce-n vară,

    S-a ivit timid, plăpând,

    Se-nspăimântă, când își pierde

    Frunza ultimă, plângând.

    Trunchiul-tată îl alină,

    Și-l atrage lângă el.

    Protejat, ca fir-de-viață,

    Mai scâncește-un pic, nițel.

    -Lasă, că vei crește mare.

    Tu ești viitorul meu.

    Frunzele sunt o ”găteală”.

    Altele vor da mereu.

    Nu e vina ta, desigur,

    Că te-au părăsit pe rând.

    Vine timpul pentru toate,

    În destinul crunt, sau blând.

    Noi, prin voi, cu Veșnicia,

    Ne-om întrece doar puțin...

    A-nțeles micuțul oare?

    Se-auzea doar un suspin.

    Orele s-au scurs în clocot

    Peste firea zbuciumată.

    Ploaia a trecut, dar viața

    Tot plângea îndurerată.

    Picături, din frunză-n frunză,

    Scuze își cereau, căzând.

    Pe lăstar, un strop, în drumu-i,

    Rana-i mângâia, trecând.

    În tăcera neputinței,

    Vaietul e fără rost.

    Pe pământ, fără-ndurare,

    Piere-un pic din ce a fost.

  


  Primul Ghiocel

  
    În Iarna zămislită

    Din ger, ca să-nfioare,

    Cu setea lui avidă,

    De soare și culoare,

    Șoptește Ghiocelul,

    Sub cerga de ninsoare:

    -Aș vrea să ies în lume,

    De nu-i cu supărare...

    Tăcerea ce se lasă

    Nu prevestește-un bine,

    Iar în cristalul crustei

    Ce viața-n loc o ține,

    Sclipește-o ură crudă,

    În reci lumini nebune,

    Ce, în captivitate,

    Îi cântă Morții-n strune.

    -Cum de cutezi tu, umbră

    De viață ne-nsemnată,

    Să tulburi armonia

    De gheață, minunată?

    Au ai uitat puterea

    Zăpezilor tăcute

    Și-a viforelor forță,

    Din iernile trecute?

    Cum de te duce mintea

    Culoare ca să dai

    Splendorii cristaline,

    De care parte n-ai?...

    Strivit de reci cuvinte,

    Înfiorat de dor,

    Demn, capul și-l ridică

    Zâmbind:

    -Ori ies...

    ori mor...

  


  Prostul și Nebunul

  
    M-a ruga, un Prost, pe stradă,

    Să fiu azi ca el.

    I-am răspuns, c-o viață-ntreagă,

    Am fost cam la fel.

  

  
    M-a certat apoi Nebunul:

    ”Cum de ai răbdat”?

    Am răspuns, cu îndoială:

    ”Nu m-am întrebat”...

  

  
    A plecat, râzând ca Prostul.

    Am rămas la fel.

    Mă gândeam: ”Care-i Nebunul?

    Dacă nu e el”?

  


  Purcelisme

  
    Cu limbi încrețite,

    De vorbe-aurite,

    În minte cu găuri,

    În aburi de țoiuri,

    Purceii își ”toacă”,

    Vecinii de troacă,

    Lăsând să se vadă,

    Că rât au, și coadă.

  

  
    Ne-demnele scroafe,

    Mblănite în boarfe,

    Cu guri șugubețe,

    Rozând orice bețe,

    Își fac des de ”capuri”,

    Cu grijă la hapuri,

    Convinse de ”vace”,

    Că-i bine ce place.

    Gramatica-i ”surdă”,

    La ”șuncă” și ”urdă”,

    Când tot ce contează,

    E pofta cea brează,

    Cu ”zbenghiuri” pe frunte,

    Și gemete crunte,

    Lăste în urmă,

    Când trece o turmă.

    Purceii de lapte,

    Sug, sinceri, din fapte,

    Și-nvață a cere,

    Dulceață la miere,

    Ca mama bălțată,

    La dulce-nțărcată,

    Cu inima frântă

    De pofte, în trântă.

    Deși nu se vede,

    Duhoarea-i precede,

    În viața aparte,

    Ce lumea împarte,

    În ”ei” și în ”ele”,

    Ca porci și purcele,

    Cu pielea cea groasă,

    Pe-obraz bine trasă,

    Cu simțuri alese,

    Din troacă culese,

    Dar vile-n orașe,

    Și carne pe oase.

  


  Pustia toamnă

  
    Ploaia, tristă, se răzbună

    Pe un sat însingurat.

    Oamenii-s scăldați de vină.

    Cerul pare supărat.

    Pustia toamnă își arată,

    Întâiași-dată, colții noi.

    I i-a oferit cumătra,

    Cea cu inima cam sloi.

    Toamna, la final, spre iarnă,

    Și-a ieșit din pepeni azi.

    Verdele nu mai încântă,

    Decât agățat de brazi.

    Din mesteceni curge jalea,

    Printre lacrimi străvezii.

    Lapovița-neacă zarea.

    Tulburi sunt zorii de zi.

    Cenușiul rece-mbracă

    Viața în cernitul strai,

    Ce se va întinde-n crivăț,

    Singuraticul, rău crai.

    Vii culori, cu iertăciune,

    Ochilor le sting privirea.

    Parc-ar vrea, ca omul simplu,

    Să nu-și schimbe iar menirea.

    Fulgi micuți, striviți de zloată,

    Își îngroapă zboru-n glod.

    Rar, pe ulițe s-arată

    Umbră palidă de plod.

    Oamenii își țin căldura

    După uși îngălbejite;

    Au și pentru semeni una,

    Da-i cu rădăcini sfrijite.

    Liniștea se înspăimântă

    De singurătatea ei.

    Plânge, cu pioase lacrimi,

    Cerul fără Dumnezei…

  


  Rătăciți ai vieții

  
    Doar cu vina de-a fi vii,

    Cam trăim grămadă.

    Ne-am uitat părinți și fii,

    Și ne luăm la sfadă.

    Vrem cam tot ce nu putem,

    Și ne rupem oase,

    Angrenați într-un sistem,

    Cu destinul: ”coase”.

    Mila am purtat-o-n dric,

    Când am îngropat-o,

    Și, cu sufletul mai mic,

    Chiar am și uitat-o.

    De dreptate ne-am luat,

    Că e doar a voastră,

    Și în toți cu bâta-am dat;

    Vrem domnia noastră.

    Nebunia ne-a cuprins

    În scrâșnet de drujbe.

    Zilele lungi și nopți am stins,

    În mreje de slujbe.

    Zi de zi ne-am afundat

    În mocirla pieții

    Și-am ajuns cam ce suntem:

    Rătăciți ai vieții.

  


  Rătăciți ai vieții

  
    Doar cu vina de-a fi vii,

    Cam trăim grămadă.

    Ne-am uitat părinți și fii,

    Dar ne luăm la sfadă.

    Vrem cam tot ce nu putem,

    Și ne rupem oase,

    Angrenați într-un sistem,

    Cu destin de coase.

    Mila am purtat-o-n dric,

    Când am îngropat-o,

    Și, cu sufletul mai mic,

    Chiar am și uitat-o.

    De dreptate ne-am luat,

    Că e doar a voastră,

    Și în toți cu bâta-am dat;

    Vrem domnia noastră.

    Nebunia ne-a cuprins

    În scrâșnet de drujbe.

    Zilele lungi și nopți am stins,

    În mreje de slujbe.

    Zi de zi ne-am afundat

    În mocirla pieții

    Și-am ajuns cam ce suntem:

    Rătăciți ai vieții.

  


  Răzbunarea Timpului

  
    Lungi Clepsidre ară Timpul

    Nesfârșit de îndoielnic.

    Viața se înfige-n glie.

    Totul e un lung pomelnic.

    Din neantul amăgirii,

    Și-al nimicului străin,

    Stelele se-nșiră-n roiuri,

    Într-un haos ne-divin.

    Răvășit, fără origini,

    Timpul s-a trezit pierdut.

    Nimenea nu-l lua în seamă.

    Ce simțea? Cât l-a durut?

    Nu avea sărmanul clipe

    Și nici ani de numărat.

    Era el și Veșnicia...

    Și, pe drept, s-a întristat.

    Obosit de-alergătură,

    Cu voința rătăcită,

    S-a lăsat în voia sorții,

    Pe o stea, recent răcită.

    Un ”ceva” mărunt crescuse

    Ca din voia ”Nu-știu-cui”,

    Și-agățase Infinitul

    În Clepsidră, într-un Cui.

    El a râs cu încântare...

    Prizonierii lui, cei noi,

    Se răsteau la Veșnicie,

    Mici, plăpânzi, în multe goi.

    Veșnicia, se-nțelege,

    Nu îi agrea de fel:

    Ea ”zăcea” în nemurire,

    Ei ”mișcau” cu prea mult zel.

  

  
    Timpu-acum are-o unealtă,

    Ce-n eternă răsturnare,

    Va atinge Veșnicia...

    Va vedea și ea, ce doare.

    Nu va mai putea netoata

    Să mai râdă de mișcare.

    Tăvălugul fără nume,

    Îi va pune-o ”șa-teroare”.

    Iară el, în ritm de clipe,

    Va domni fără-ncetare

    Peste tot și peste toate,

    Căci va fi... în fiecare.

  


  Resemnarea stâncii

  
    Stânca își ridică, înspre nouri, fruntea.

    Cât ar da să țipe… Dar n-o duce mintea.

    A-nfruntat milenii, peste milioane,

    Dar atâta știe: că nu-i este foame.

    Urgisite timpuri n-au îngenunchiat-o.

    S-a cam ros la poale; apa a scurmat-o.

    Șanțurile riduri, de pe-obrazul gol,

    N-au îmbătrânit-o; a primit și-un stol.

    Păsări exilate din păduri străbune,

    Și-au ascuns în piatră, mici urmași, de lume.

    Le-a primit la sânu-I cu un cald regret:

    Ce n-ar da, să zboare… doar puțin… discret.

    Munții să n-o vadă, că-s invidioși,

    Râul să n-o spună, codrilor păroși.

    Doar la lacul singur, răstignit la poale,

    Ar vrea să coboare; cel cu dor de vale.

    A purtat în pântec un izvor grăbit,

    Și, ca “Liberate”, ce mult l-a iubit.

  


  Resemnarea stâncii

  
    Stânca își ridică, înspre nouri, fruntea.

    Cât ar da să țipe… Dar n-o duce mintea.

    A-nfruntat milenii, peste milioane,

    Dar atâta știe: că nu-i este foame.

    Urgisite timpuri n-au îngenunchiat-o.

    S-a cam ros la poale; apa a scurmat-o.

    Șanțurile riduri, de pe-obrazul gol,

    N-au îmbătrânit-o; a primit și-un stol.

    Păsări exilate din păduri străbune,

    Și-au ascuns în piatră, mici urmași, de lume.

    Le-a primit la sânu-I cu un cald regret:

    Ce n-ar da, să zboare… doar puțin… discret.

    Munții să n-o vadă, că-s invidioși,

    Râul să n-o spună codrilor păroși.

    Doar la lacul singur, răstignit la poale,

    Ar vrea să coboare; cel cu dor de vale.

    A purtat în pântec un izvor grăbit,

    Și, ca “Liberate”, ce mult l-a iubit.

  


  Rob în s at ”pătat”

  
    -prea bătrân pentru-a zâmbi-

  

  
    Un uman, curbat de soartă,

    Prea bătrân pentru- zâmbi,

    Își păzea Viața la poartă,

    Murmurând, fără-a vorbi.

    Trupul, obosit de fapte,

    Tramura la pas curent.

    Gândul, răvășit de minte,

    I-amintea că e absent.

    Chipul, măcinat de anii

    Ce l-au prins sub piatra lor,

    Sugera că, perspectiva,

    Tot mereu a fost doar dor.

    Ochii, adumbriți de iarna

    Ce și pleoapele-au scurmat,

    Căutau, cu-nfrigurare,

    Parc-o Cale de urmat.

    ”Simplul el”, un oareșcine,

    Ca oricare om uitat,

    Ignora, uman din fire,

    C-a fost rob în s at ”pătat”.

  


  Ruginiți, și ochii

  
    Mi-am făcut de lucru,

    Să mă leg de răi,

    Printr-o faptă-nscrisă,

    În lege, la ”dă-i!”

    M-am convins, că omul

    E-un adept fidel

    Propriilor oase,

    Ca un biet pudel.

    Că el e și fiară,

    E ceva normal,

    Când i se pun gheare

    Prin decret formal.

    Ziua-n întuneric

    E o noapte rea,

    Ce-n coșmaru vieții,

    Să te țină vrea.

    Iubirea de semeni

    E , o vai, un mit.

    Mila-i căutată,

    Tot mai mult, în sit.

    Viața-n scârțâitul

    Fierului, se strică.

    Ruginiți, și ochii,

    Văd lumea mai mică.

    Pe credință, mintea

    Prea multe nu dă,

    Când i se impune,

    Doar cu biciul: ”Fă!”

    Săturați de ”bine”,

    Îmbuibați puțin,

    Îl dorim, din suflet,

    Celor ce ne țin.

    Ce nu știi, nu doare;

    Adevăr firesc.

    De nu vezi, nu-ți pasă

    Alții cum trăiesc.

    Liniștit ți-e somnul

    Doar cu tine-n gînd.

    La scara spre Ceruri,

    Nu se stă la rând.

  


  Rușinea

  
    Rușinea-ncântată

    Că-i în pielea goală,

    Și-a schimbat sălașul,

    Din minte, în poală.

    Doamna, căci de dânsa

    Clevetim puțin,

    O făcu ”de oaie”...

    Nu pot să m-abțin.

    Nu o luați de proastă,

    Chiar de nu greșiți,

    Și priviți, cu grijă,

    Pe und ”pășiți”.

    E-n stare să scoată

    Și ”untul” din voi,

    Când v-alintă fața,

    Cea cu sânii goi.

    Sigur că vă place,

    Căci așa simțiți,

    Joaca scurtă-n poală;

    Dar și când ”plătiți”...

    Ea nu costă totul;

    Doar puțin mai mult.

    De mintea-i atee,

    Ce-i sub burtă-i cult.

    Partea rușinoasă,

    A povestii mele,

    E că nu-i morală...

    -Și plăceri?...

    -Mișele!...

  


  S-ar putea

  
    Lacul se întinde-n valea, strânsă-n chingi de dealuri reci.

    Zarea-și stinge răsuflarea, printre râpi cu vaduri seci.

    Lutul, ruginit de veacuri, răvășit prea des de ploi,

    Rușinat și-arată fața, ca un om ars de nevoi.

    Verdele, prea crud, de iarbă, nelăsat să prindă rod,

    Piere-n gurile flămânde; noi copite-l bagă-n glod.

    Oile extind teroarea, vacilor de pe islaz.

    Totul e ”bătut” cu grijă, fără clipe de răgaz.

    Doar ciulinii răi mai scapă; nu prea mult, că-i foamea grea.

    Resemnați, ca omu-n soartă, speră doar că ”s-ar putea...”

  

  
    S-ar putea să vină vremea unei pajiște cu flori,

    Și cu bucurii mai multe, fără lacrimi, dar cu nori.

    S-ar putea și grâu-n vară. să rodească an de an,

    Vii copii să zburde-n soare, chiar de stric-un cap de lan.

    S-ar putea ca ziua ”mâine”, să o-aștepte-mbujorat,

    De plăceri promise-n taină, chiar de secolu-i turbat.

  


  S-ar putea

  
    Lacul se întinde-n valea strânsă-n chingi de dealuri reci.

    Zarea-și stinge răsuflarea printre râpi cu vaduri seci.

    Lutul, ruginit de veacuri, răvășit prea des de ploi,

    Rușinat și-arată fața, ca un om ars de nevoi.

    Verdele, prea crud, de iarbă, nelăsat să prindă rod,

    Piere-n gurile flămânde; noi copite-l bagă-n glod.

    Oile extind teroarea vacilor de pe islaz.

    Totul e ”bătut” cu grijă, fără clipe de răgaz.

    Doar ciulinii răi mai scapă; nu prea mult, că-i foamea grea.

    Resemnați, ca omu-n soartă, speră doar că ”s-ar putea...”

  

  
    S-ar putea să vină vremea unei pajiște cu flori

    Și cu bucurii mai multe, fără lacrimi, dar cu nori.

    S-ar putea și grâu-n vară. să rodească an de an,

    Vii copii să zburde-n soare, chiar de stric-un cap de lan.

    S-ar putea ca ziua ”mâine”, să o-aștepte-mbujorat,

    De plăceri promise-n taină, chiar de secolu-i turbat.

  


  Scara puterii

  
    Dacă vrei ca să distrugi

    Un oraș, o țară,

    Nu-i nevoie de prea mult:

    I-ați un om... și-o ”scară”.

    Lasă-l, ca să urce-ncet,

    Spre puterea sfântă,

    Și-o să vezi, cum om în om,

    Un pumnal împlântă.

    Nu te teme c-a picat

    Jos o treaptă-două;

    Se va cățăra din nou,

    Cu-o ardoare nouă.

    Alte trepte va croi

    În penumbra legii,

    Și-l vor adula nespus

    Proștii și cu blegii.

    Zi de zi și ceas de ceas

    Va săpa întuna.

    Alții, vor cădea de sus,

    Răsturnați... cu urna.

  

  
    Repede vor învăța,

    Și ”rest uri”, să facă

    Ce-i mai bine... pentru ei.

    -Iar ceilalți?...

    -Să tacă...

  


  Scara puterii

  
    Dacă vrei ca să distrugi

    Un oraș, o țară,

    Nu-i nevoie de prea mult:

    I-ați un om... și-o ”scară„.

    Lasă-l, ca să urce-ncet,

    Spre puterea sfântă,

    Și-o să vezi, cum om în om,

    Un pumnal împlântă.

    Nu te teme c-a picat

    Jos o treaptă-două;

    Se va cățăra din nou,

    Cu-o ardoare nouă.

    Alte trepte va croi

    În penumbra legii,

    Și-l vor adula nespus

    Proștii și cu blegii.

    Zi de zi și ceas de ceas

    Va săpa întuna.

    Alții, vor cădea de sus,

    Răsturnați... cu urna.

  

  
    Repede vor învăța

    Și ceilalți să facă

    Ce-i mai bine... pentru ei.

    Iar ceilalți?... ”Să tacă!”.

  


  Semne de-ntrebare

  
    Doamne, uită-Te la oameni,

    Dacă n-ai ce face-n Cer!

    Pe Pământ, e zarvă mare:

    Mușcă Viața, dinți de fier.

    Dacă-i vezi, și-Ți vine-a crede,

    Că-s sălbăticiți, de bani,

    Să nu Te-ndoiești vre-o clipă,

    C-au uitat că sunt umani!

    Dă-le, dacă poți, o mână

    De-ajutor... sau poate-un șut,

    Să-i aduci pe Calea bună!...

    Ce-i cu Tine, de ești mut?

    Ăștia sunt! De defilare.

    Nu-s ai Tăi? Au fost odat?

    Nu erau cu Tine-asemeni?

    Ce păcat, de nu, ciudat...

    Rău îți pare? Cum? De Tine?

    Ai greșit când i-ai creat?

    Dacă poți, fă o minune!

    Ești, sau doar Te ”dai plouat”?

    A!... sunt lacrimile Sorții.

    Ea i-a vrut așa cum sunt?

    Tu Te-ai împăcat cu Dânsa?

    Bocetul nu-i imn, e cânt?

    Deci, să ”merg” pe ”Aleluia!”?

    Asta e? Ajunge-atât?

    Ceee? Sughiți a întristare?

    Ți-a rămas ”umanu”-n gât?...

  


  Sensuri

  
    Când ghiarele și dinții,

    Dreptății-i dau un sens,

    Te-agăți de paiul-clipă,

    Pierdut în Timpul dens.

    Se-ncheacă-n chinuri ora,

    Cu amintiri de dor,

    Când, sens amar dau vieții,

    Ființe dragi, ce mor.

    Schimbarea-i doar la față,

    Cu sens moral uitat,

    De simțuri, ce blamează,

    Un trai ades pătat.

    Pe Calea neștiută,

    Cu sens de numai dus,

    Arar trece umanul,

    În Iadul vieții, pus.

  

  
    În frageda schimbare,

    A sensului de om,

    Mai sper, când pruncul râde,

    La un lăstar pom...

  


  Senzualul cer

  
    -ironioare-

  

  
    Ziua își revine

    Greu din noaptea lungă.

    Vântul, ce-o răsfață,

    Bate sec și-n pungă.

    Cerul o primește

    Parcă nărăvit

    La pofte diurne,

    Gol, neisprăvit.

    Zarea-n fund și-o pierde,

    Stoarsă de concret,

    Și-n difuze straie,

    Crede că-i discret.

    Nori pufoși, cu jenă,

    Se-nroșesc de-un gând,

    Sau de-o rază fină,

    Ce-i pătrunde, blând.

    Senghiontesc cu pofte;

    Mici destrăbălați,

    Ce se-ntind aiurea,

    Până cad, sus, lați.

    Un cearșaf de stele,

    De lumină-i stins.

    Cerul, cu azurul,

    Nu se dă învins.

    Prinde norii-n vraja

    Vântului hoinar

    Și, ce le mai face,

    Demn e de Fanar.

    Forme peste forme,

    Printre, sub și în,

    Fac totul să geamă,

    Ca pe-un pat de fân.

    Pasiuni în flăcări

    Se trezesc, când mulți,

    Vin de pretutindeni,

    Hămesiți, ”făcuți”.

    Nu știu, de decență,

    Mai nimic, ca noi,

    Și nici de morala

    La perechi de doi.

    Zvârcoliri extinse,

    Apogeuri mii,

    Tunet de-ncântare,

    Lacrimi peste vii.

    Pe sub ei, eu, singur,

    Îi invidiez,

    Căci ei au cam totul...

    Eu numai visez.

  


  Sete

  
    Un om mi-a oferit bomboane...

    Dar mie mi-era sete.

  

  
    La insistențele lui, repetate,

    Le-am luat...

  

  
    Dar mie mi-era sete.

    Le-am mâncat, din bun simț,

  

  
    Să nu-l refuz...

    Dar mie mi-era sete.

  

  
    Oamenii l-au lăudat

    Și aplaudat...

    Dar mie mi-e seteee!...

  


  Sete

  
    Un om mi-a oferit bomboane...

    Dar mie mi-era sete.

    La insistențele lui, repetate,

    Le-am luat...

    Dar mie mi-era sete.

    Le-am mâncat, din bun simț,

    Să nu-l refuz...

    Dar mie mi-era sete.

    Oamenii l-au lăudat

    Și aplaudat...

    Dar mie mi-e seteee...

  


  Spațiul și Timpul

  
    Ieri, m-am încruntat la Spațiul

    Ce-n adins mă-nconjura.

    M-a împuns cu două axe,

    Căci, pe-a treia, și-o păstra.

    Candid, cu cruzimea-ascunsă,

    M-a întins spre Orizont,

    Pe-un Pământ mai plat ca Cerul,

    Și cu Infinitul bont.

    -Vezi?!... mi-a spus. Asta ți-e Viața;

    Mărginită la ce ai.

    De vrei să te-”nalți” oleacă,

    Trebuie să-nveți să ”dai”.

    Mi-a întins o axă nouă,

    Invizibilă la mulți.

    Mi-a fixat-o drept în minte,

    Cu-n îndemn: ”Urcați desculți!”

    -Bine, bine, las Realul

    Și Materia cu el.

    Dar unde e Irealul?

    -Roagă Timpul, de vrei ”țel”.

    I-aș fi zis vre-o una, două,

    Dar m-a părăsit subit,

    Într-un Timp cam alandala,

    Și urât, dar și iubit.

  


  Spre Cale

  
    -netrezit-

  

  
    ”Pricopsit” doar cu sloganuri,

    Și cu vorbe-gârlă, șui,

    Și-a umplut, cu aer, traista

    Și-a plecat... spre Calea Lui.

    Foamea cam dădea afară,

    De prin burta-nebunită,

    Sub o coastă-ntrezărită,

    Printr-o piele stafidită.

    N-avea rost să o hrănească,

    Căci era hapsână, zău,

    Și mereu, încrâncenată,

    O simțea, în dinți, din nou.

    Trist, cu ruga și uitarea,

    O tot amăgea cu ”vai”

    Și cu ”chiu”, căci, vorba aia,

    Crapă și unde nu dai.

    Calea nu-i ieșea din minte:

    ”Oi găsi-o azi, sau nu?”

    Îl rodea un gând de groază:

    Dac-ai ocupat-o tu?

    Că era-ngustă potecă,

    Știa până și-un copil.

    Dar avea și ”praguri” multe,

    Grele pentr-un trup debil.

    Cugeta că, tu-nainte,

    Un ”oricare” de-l privești,

    Ai blocat-o cu mâncare...

    Nu-njura! Dacă-l ”trezești”?...

  


  Stinge lumânarea! Bea!

  
    -Căutam cu lumânarea...

    -Cearta?

    –Nuu! Un om; un viu.

    -Un ceva cu ochi și viață?

    -Da, dar bun și... nu mai știu.

    -Mai încerci? E lume multă

    Risipită peste tot.

    -Fac risipă mult de ură...

    -I-ai cum sunt, atâta pot.

    -Tot credeam că mai există

    Un urmaș de Fiu, mai sfânt.

    -Rău îmi pare pentru tine;

    Ai uitat? Ești pe Pământ.

    -De glumești, e-amară gluma.

    -Viața nu-i așa și ea?

    -Chiar mai proastă, cum se spune.

    -Stinge lumânarea! Bea!

  

  
    Dup-un timp, filtrată, Viața,

    Printre ”grade”, fără gând,

    Mi-a adus în minte ”Netul”...

    Și am inserat, sperând:

    ”Caut om, uman ca fire,

    Neiradiat de rău,

    Și în ochi cu viață vie,

    Ne-ngropată-n pofta-hău!”

    Și aștept și-acum răspunsul;

    Cel corect. Mii am primit,

    Doar cu laude pe față. ..

    -Nu-l primesc?

    Ai fi uimit?...

  


  Străine

  
    Rămâi lângă mine Străine

    Și lasă-ți obolul de drum!

    Te văd cam grăbit spre genune...

    În urmă-i potecă de scrum.

    Sunt eu? Nu se poate Străine!

    Mă văd dinafară, din nou?

    Mormintele goale-s creștine,

    Iar ei sunt cu mine în hău?

    Mai stai! Prea grăbită ți-e calea,

    Spre-un ”unde” nicicând neștiut.

    Cărare spre munte mi-e valea,

    Și râul îl simt mai acut.

    Mă vezi ca pe-o umbră-n tăcere?

    Să țip n-am putere... și rost.

    Nu plâng... c-am pierdut din durere.

    Am fost doar ce sunt... doar un fost.

    -Așteapt! Din Timp smulge ora

    Și dă-mi un răgaz din nimic!

    Cu ielele-am încins de ieri hora,

    Și râd, dar și plâng, de ce zic.

    Mă crezi că sunt umbra uitării,

    Întisă de stele pe sori?

    Sunt fiul de Cer, dat ieri mării,

    Cu lacrimi de mamă, de nori.

    Nu trece! Departe-i Abisul

    Ce stinge speranțe și vreri.

    Ca om poate-am fost ieri alesul,

    Ca floarea căzută din meri.

    De vrei să mă iei azi cu tine,

    Renunț să mai cer împrumut.

    O clipă se stinge în sine.

    În vise sunt mult mai avut.

    O vin-o! O vin-o în mine!

    Ca ”eu” regăsit, din pierdut.

    Un dor se-ntregește prin tine...

    De viață, de moarte, acut.

  


  Strop de mare

  
    Pe um munte-ncântător,

    Cu văile plete,

    Se târau, cu simț murat,

    Mici ființe ”bete”.

    Le-mbâcseau capul doar bani,

    Învârtiți grămadă,

    Dichisiți și-apoi dosiți,

    Legea să nu-i vadă.

    Culegeau, cu dinți de fier,

    Pădurile-n grabă

    Și lăsau, pentru urmași,

    Cioturi, de o ”ciorbă”.

    Apa rece, de izvor,

    O scoteau la soare,

    Și râdeau, când trist plângea,

    Ca un strop de mare.

    Creste suple de granit,

    Mestecau în grabă,

    Cu un scop meschin, bănos:

    Praful să se-aleagă.

    Largi poieni, în vii culori,

    Terfeleau cu pasul,

    Astupând, cu larma lor,

    Păsărilor, glasul.

    Animalee ”de rând”,

    Cum erau privite,

    Erau puse la sărat,

    Fiind, de dinți, iubite.

    Rîmâneau în urma lor

    Pustiuri de oase.

    Se-ntorceau și-și închideau

    Libertatea-n case.

  


  Suflete umilite

  
    Mă plimbam prin sat, ca unul

    Ce încearcă să-nțeleagă

    De ce, lâng-o casă nouă,

    Alta zace-n rână, bleagă.

    Mă-ntrebam, de ce copiii,

    Când ”se-ajung”, uită de toți

    Cei ce i-au crescut cu grijă,

    Să fie model, nu hoți.

    Mor bătrâni-n ”sihăstria”

    Hărăzită de nepoți,

    Care joacă, mult prea bine,

    Roluri crude de despoți.

    Le dau bani de-o lumânare,

    Căci Enelul, ieftin nu-i.

    Pofta vieții îi sufocă

    Căci e dată jos din cui.

    Ăștia-s cei mai lăudați,

    Căci au grijă de părinți .

    Alții au, în bunăstare,

    Sufletu-nzestrat cu dinți.

    Rod cât pot și mușcă tare

    Din iubirea de străbuni.

    MoștenireaiI ce contează;

    Vând pământul de nebuni.

    Bieți umani… Primesc pomana

    Nesătuilor urmași,

    Ce înjură, când constată,

    Că-s pe capul lor rămași.

    Foamea-i lungă, dar ea trece,

    SufletuiI însă silit,

    Fără dragoste, să treacă

    În Vecie, umilit.

  


  ”Sufletul țării”

  
    Fără de putere,

    Ca un Dumnezeu,

    Mă plimbam prin țară,

    Când am dat de-un ”zeu”.

    Arăta ca Dracu;

    Sărăntoc sadea.

    Sprijinit de-o sapă,

    Mai că nu cădea.

    -Tu ești ”suflul” țării,

    Cel omagiat,

    Și, cu-atâtea ”trâmbe”,

    În slăvi ridicat?

    -Tu ești ”floarea vieții”,

    Sufletul nestins,

    Ce, cu Veșnicia,

    De mână e prins?

    -Tu ești Viitorul,

    Cu prezent în ieri,

    Ce-n trăirea-ți ”scumpă”,

    ”Bine” nu mai ceri?

    -Tu ești ”Prometeul”

    Ce focul l-ai dus,

    Și, pe câmpul ”zdreanță”,

    Cu sictir l-ai pus?

    -Tu ești...

    -Sara bună!

    Am gătat pe azi!...

  

  
    Ce mărețe vorbe...

    Poți, în fund, să cazi.

  


  Sumar

  
    Îmi zâmbea câinește Boby;

    Cert, ceva îl supăra.

    Nu putea, ca noi, mânia,

    De sluj fin, a separa.

    -Să-nțeleg că nu ți-e bine...

    Doar l-am incitat nițel.

    Ai o față ca de ... câine...

    Sau de, cam adult, vițel.

    -Râzi tu, râzi, da-n Cer urgia

    Se adună-n contra ta.

    Va veni și vremea plății,

    Când, răbdând, la coadă-oi sta.

    -Ai pândit iar parastasul,

    Sau biserica, mai știi,

    Căci, doar ”sfântul” nostru popă

    Nu s-a coborât la ”vii”.

    -Am găsit psaltirea ruptă,

    Răsfoită, cred, de vânt

    Și-am parcurs-o-aproape toată,

    Mai sărind câte un cânt.

    -Deci ți-ajunge. De mâncare

    N-ai nevoie să cerșești

    Și, ca omu-n sihăstrie,

    Chiar mă bucur că pășești.

    -Nu de mine era vorba,

    Ci de tine, rob sătul,

    Ce-adunând, nu îmi faci parte...

    Parcă n-ai avea destul.

    -O întorci, văd, cum îți place;

    Ești un hămesit ”primar”,

    Ce-n sălbăticia haitei,

    Trăiești viața în ”sumar”.

    -Fericit? Capitol lipsă.

    Bucuros? Am spus mai sus.

    Ca la voi, e epitaful:

    ”S-a lăsat, ca prostul, dus”...

  


  Tablou de Viață

  
    Pete pestrițe,

    Vag refuzate,

    Umplu tabloul

    Vieții-ntr-o parte.

    Câș este firul

    Roșu, de vrere,

    Cu tente albe

    Doar de durere.

    Marginea-i strâmbă,

    Roasă, în parte,

    Ca-nțelepciunea

    Stoarsă din carte.

    Timpul se vede

    Ciobit, printre ciori.

    Cerul se stinge

    În umbre de sori.

    Vag și o floare

    Scâncește tăcut.

    Prinde apusul

    Ca zori refăcut.

    Golul, din centru,

    Umplut e, de El.

    Ce nu se vede,

    Va fi într-un fel...

  


  Tăcere-n Timp extins

  
    Stau singur și-mi imaginez,

    Tăcerea cum se-adună

    Și încropește-un vag morman,

    Sub razele de Lună.

    Din umbra colțului de Rai,

    Doar Vântul mai cutează,

    Să fac-un pas micuț, sau doi,

    Spre Timpul ce visează.

    În vaduri străvezii, mici Clipe,

    Își pierd pe val candoarea lor,

    Făcându-l chiar ca să suspine,

    Învăluit de-un tainic Dor.

    Tăcerea e la ea acasă;

    S-o vadă oamenii, nu pot.

    Se simte bine și zâmbește;

    E-un Timp extins, atâta tot.

  


  Țara cu imn bocit

  
    Undeva, acolo,

    Într-un loc uitat,

    Se târa o Viață,

    Pe un trai pătat.

    Avea ochi, să vadă,

    Tot ce nu-i plăcea

    Și gură închisă,

    Pentru-a tăcea.

    Își pierduse vrerea,

    În destin tocit,

    Căci crescuse-n țara,

    Cu un imn bocit.

    Rătăcea prin lume,

    Cu simț terfelit,

    Ce-ngloba păcatul,

    În trup ofilit.

    Încerca, micimea,

    Sufletelor joase,

    Să le-o scuze-n somnul,

    Hăituit, din case.

    Undeva, departe,

    Sau aici, cu noi,

    Se târăște-o Viață;

    E cu ochii goi…

  


  ”Țăranul” la Stat

  
    Prostovan, cu capul plin

    De păreri difuze,

    Un ”țăran”, în sensul larg,

    Comenta, din buze:

    -Depindeți de mine-n sat!

    Nu-s un oareșcine!

    De vă las, e vai de voi...

    Vă puneți cu mine?

    Multe altele zicea,

    Despre el și sine,

    Bătând câmpii cu nesaț,

    Chiar mai rău ca mine.

    Oamenii îl ascultau,

    Cu sfinții în minte,

    Și-i legau de orișice,

    Nu de cele sfinte.

    Supărat că e ”băgat”

    În multe, nu-n seamă,

    S-a zdropșit, cu-n par, la ei,

    Să inspire... teamă.

    Cu profund respect, ei, bâta,

    Au tratat-o... și-au fugit,

    Care încotro, ca-n viață,

    Când e traiul damblagit.

    Mândru de isprava-i cultă,

    Căci, de, izvora din cap,

    A căzut în patru labe,

    ”Dovedit” de-un ultim ”țap”.

    În mândria lui diurnă,

    Și nocturnă, dacă vreți,

    S-a întins, pentru odihnă,

    Ca slujbașii sinceri-beți.

  


  Țarcuri noi

  
    Țarcurile s-au deschis

    Pentru noi popoare.

    Lupii s-au trezit blajini;

    Zburdă la hotare.

  

  
    Mielușei prea-vinovați,

    Rătăciți prin stână,

    Sug, pe unde întâlnesc,

    Vre-o oaie străină.

  

  
    Laptele e cam ”bătut”,

    De alergătură,

    Dar că-i acru nu-ndrăznesc,

    Să mai facă ”gură”.

  

  
    Unii răi, mai cârcotași,

    Se întorc la ”mame”,

    Și rămân cu ele-n țarc,

    Chiar răbdând de foame.

  


  Țarcuri noi

  
    Țarcurile s-au deschis

    Pentru noi popoare.

    Lupii s-au trezit blajini;

    Zburdă la hotare.

  

  
    Mielușei prea-vinovați,

    Rătăciți prin stână,

    Sug pe unde întâlnesc

    Vre-o oaie străină.

  

  
    Laptele e cam ”bătut”,

    De alergătură,

    Dar că-i acru nu-ndrăznesc

    Să mai facă ”gură”.

  

  
    Unii răi, mai cârcotași,

    Se întorc la ”mame”

    Și rămân cu ele-n țarc,

    Chiar răbdând de foame.

  


  Tot de prin sat

  
    Prostănac din fire,

    Mi-am făcut de cap

    Și am dat cu ”pana”,

    În loc ca să sap.

    Mi-am făcut prieteni,

    Câinii de prin jur;

    Pentru-n colț de pâine,

    Pot să-i și înjur.

    La vecini ajunge

    Un cuvânt și ”clanț!”

    De nu te mai spală

    Nici Dunărea-n șanț.

    Pentru ei, gâlceava

    E-un simplu decor,

    Pentru cearta-n palme,

    Ce-i plăcută-n cor.

    Nu-și închit cuvântul,

    Ci-l scuipă cu foc,

    Iar capul, cu scuze,

    Nu și-l bat deloc.

  


  Tot oameni suntem

  
    -Grajduri etajate?

    -N-au măgarii somn.

    -Boii sunt de vină!

    -Fii și tu mai domn!

    -Vacile, cu rente?

    -Nu-s de ieri, sau azi.

    -Dacă n-au de unde?

    -Țin-te să nu cazi!

    O gâlceavă mică,

    De câțiva, trei ani,

    Pe o grămăjoară...

    Stivă zici?... de bani.

    -Vor avea de toate...

    -Și prețuri de lux?

    -Să vezi îmbrânceală...

    -Cam ca la reflux?

    -Nu-nțelegi ideea...

    -Cui îi folosește?

    -Ce minte îngustă...

    -Io-te cin- grăiește.

    -Și la plată boul?

    -Piele-o poate da.

    -Dar dac-o păstrează?

    -Va munci pe ea.

    -Sună-a jupuială...

    -Într-un sens, așa-i.

    -Și văcuța, doamnă?

    -Suge, că nu-i bai.

    -Deci, pe boi atuncea!

    -Vezi ce bine-o dai.

    -Că doar oameni suntem...

    -Ce să faci, când n-ai...

  


  Trăirea

  
    Rerspectul de sine,

    Hărțuit pe față,

    De o Viață-ngustă,

    Atârnând de-o ață,

    S-a decis să pună,

    Chiar fără picioare,

    Ceva-n pragul care,

    Obtura un soare.

    Dreptul la lumină,

    Într-un sens, sau altul,

    Nu-nceta, în ciudă,

    Să-i arate cotul.

    Nici Trăirea oarbă,

    De miros condusă,

    După ciorba zilei,

    Nu se lăsa ”dusă”.

    Se proptise-n drumu-i

    Ca o piază nașpa,

    Arătând cam jalnic,

    Pe umăr cu sapa.

    O-nghiontise-n vorbe,

    Doar doar o pleca,

    Ca să nu-l mai țină,

    Doar pentru-a mânca.

    Zadarnică trudă;

    Ea-l voia și basta.

    O să-i bea amarul,

    Nu mult, viața asta.

  


  Tulburi nori

  
    Tulburați de griji, pesemne,

    Norii-și fac, neliniștiți,

    Drum spre-o zare-ncețoșată,

    Ca și oamenii-amăgiți.

    Haosul le frânge soarta,

    De-a pluti nestingheriți,

    Pe un Cer, ce tot așteaptă,

    Doar umani neprihăniți.

    Șfichiuiți de vântul aspru,

    Ca de-un bici necruțător,

    Fac docili și cale-ntoarsă,

    Ca sărmanul răbdător.

    Prinși în chingile terorii,

    Izbucnesc în flăcări mii,

    Și, amenințări, tot tună,

    Ca în gândul celor vii.

    Tulburi nori, cu zile scurte,

    Oameni tulburați de Cer,

    Își îngroapă-n ploi și lacrimi,

    Ce-i frumos, ce-i bun... și pier.

  


  Ultimul prieten

  
    Oprește Gropare pământul,

    Ce-mi tulbură liniștea iar!

    Azi vreau să se-audă doar cucul!...

    Ce cântă? ”Sunt liber!”... Ce dar...

    Ascultă Gropare străinii,

    Ce-n case se-ndoapă râzând,

    Și bate la ușă cu coasa!...

    N-o face!... Era doar un gând...

    Privește cu teamă la Lumea,

    Ce-și varsă păcatele-n somn!

    Trezește-o prin vise de bine!...

    Coșmare le zici?... Nu ești domn...

    Revin-o Gropare la mine,

    Să stăm la taclale, amici,

    Și lasă azi oameni-n pace!...

    Nu vrei? Sunt prea răi?... Mie-mi zici...

    Atunci însoțește cortegiul

    De chipuri sărmane, de rând,

    Ce-l târâie-n față chiar Viața!...

    Nu-i bine?... Cinstește-i! Fi blând!...

    Sunt primii ce-ofranda de sânge

    Ți-or face. De foame nu mori.

    Și poate cânta-va iar cucul...

    Nu mie-i târziu?... Nu am zori?...

  


  Ultimul prieten

  
    Oprește Gropare pământul,

    Ce-mi tulbură liniștea iar!

    Azi vreau să se-audă doar cucul!...

    Ce cântă? ”Sunt liber!”... Ce dar...

    Ascultă Gropare străinii,

    Ce-n case se-ndoapă râzând,

    Și bate la ușă cu coasa!...

    N-o face!... Era doar un gând...

    Privește atuncea la Lumea,

    Ce-și varsă păcatele-n somn!

    Trezește-o prin vise de bine!...

    Coșmare le zici?... Nu ești domn...

    Revin-o Gropare la mine,

    Să stăm la taclale, amici,

    Și lasă azi oameni-n pace!...

    Nu vrei? Sunt prea răi?... Mie-mi zici...

    Atunci însoțește cortegiul

    De chipuri sărmane, de rând,

    Ce-l târâie-n față chiar Viața!...

    Nu-i bine?... Cinstește-i! Fi blând!...

    Sunt primii ce-ofranda de sânge

    Ți-or face. De foame nu mori.

    Și poate cânta-va iar cucul...

    Nu nouă? –I târziu?... N-avem zori?...

  


  Umbră scurtă

  
    Dimineața, pe răcoare,

    Umbrele sunt lungi de tot.

    Chiar și-a osului e mare;

    Rex se linge, trist, pe bot.

    Mă privește-a întrebare,

    Ridicându-se-n șezut,

    Chiar convins că, prost cu capul,

    O să-ncerc să îl ajut.

    -Undeva tot nu se ”leagă”.

    Umbra e de obiect.

    De ce-i lungă, când nu-i scurtă?

    Cert, ceva nu e corect.

    N-am gândit, oleacă-n fugă,

    Să m-apuc să-l ”deșteptez”

    Și, ca om cu mintea-ngustă,

    Chiar puțin să îl tratez:

    -Umbra e ca ”pofta”

    Din, sau de sub burtă.

    De-i lungă și-o saturi,

    Devine mai scurtă.

    Am tăcut apoi pe dată,

    Ferm convins că-i dau prea mult.

    De ne înțelege firea,

    S-a cam dus cu omul-cult.

    Ca urmare, cam în silă,

    I-am răspuns succint și clar,

    Ca tot omul ce învață,

    Că plăcerea nu-i un dar.

    -De ai burta plină,

    Sănătate ioc.

    De ți se ”scurtează”,

    Ieși rapid din joc.

    Mi-a zâmbit câinește,

    Semn c-a priceput:

    -Ce păcat de tine...

    Asta m-a durut.

  


  Umbre de oameni

  
    -într-un sat din stat-

  

  
    Flacăra se stinge-n noapte.

    Imnul e de jale.

    Răsucite-n sensuri,

    Vorbe mor pe Cale.

    Umbe lungi, de oameni,

    Rămase stăpâne,

    Proslăvesc uitarea,

    Pentr-un colț de pâine.

    Conștiințe rase,

    De un brici de legi,

    Se tot pierd în Haita

    ”Pentru noi ale r gi”.

    Cu un ”r”, sau fără,

    Sensul e ”totuna”.

    Resemnații sorții,

    Tac... și tac într-una.

    Spaima se întinde.

    Cineva a ”scos”

    Un cuvânt ”aiurea”.

    Nu-i de imn pios.

    -Ce e? Nu se poate!

    -A ieșit din rând?

    -Și ce vrea? O viață?...

    -Aaa-i... copil plăpând?...

    Liniștea se-așterne

    Din nou peste sat.

    Doar în staul zbiară

    Măgarul... a Sstat.

  


  Umbre de oameni

  
    -într-un sat din stat-

  

  
    Flacăra se stinge-n noapte.

    Imnul e de jale.

    Răsucite-n snsuri,

    Vorbe mor pe Cale.

    Umbe lungi, de oameni,

    Rămase stăpâne,

    Proslăvesc uitarea,

    Pentr-un colț de pâine.

    Conștiințe rase,

    De un brici de legi,

    Se tot pierd în Haita

    ”Pentru noi ale r gi”.

    Cu un ”r”, sau fără,

    Sensul e ”totuna”.

    Resemnații sorții,

    Tac... și tac într-una.

    Spaima se întinde.

    Cineva a ”scos”

    Un cuvânt ”aiurea”.

    Nu-i de imn pios.

    -Ce e? Nu se poate!

    -A ieșit din rând?

    -Și ce vrea? O viață?...

    -Aaa-i... copil plăpând?...

    Liniștea se-așterne

    Din nou peste sat.

    Doar în staul zbiară

    Măgarul... A stat.

  


  Un ”Ăla”

  
    Îl întreb de ”bine”;

    Se face că plouă.

    -Ce-a fost mai-nainte?

    -Găina, pe ouă.

    În doi peri, răspunsul,

    Nu-i de vre-o scofală.

    Profunzimea însă,

    Mă cam bagă-n boală.

    Neagă începuturi

    De nimicuri crude,

    Și-aflu, despre lacrimi,

    Că-i păcat că-s ude.

    De iubire, vorba

    Când aduc, se-agită.

    Simte strălucirea

    Din lumea pocită.

    Mai pe insistate,

    Îl aduc la vorbă.

    Nu vrea să se bage

    În lumea de ”ciorbă”.

    Dumnezeu, o glie,

    Cu ea a umplut-o;

    Și-a dat seama iute;

    ”De oaie”-a făcut-o.

    Cine-i el? Un ”Ăla”

    De lăsat în pace,

    Care cârcotește

    Chiar și când, demn, tace.

    În răspăr răspunsuri

    Cu-adevăruri dă.

    Nu-i urban de frunte,

    Ci la țară stă.

  


  ”Un el” și cartea

  
    Cugeta ”Un el” la cartea

    Îmbâcsită-n file,

    Ce puteau ca să reziste,

    Ani și ani de zile.

    Era unică în casă

    Și-arăta chiar bine.

    Chiar putea și în picioare,

    Deschisă-a se ține.

    Cu inconștientă vrere,

    Chiar o răsfoise,

    Răscolind așa, oleacă,

    Paginile scrise.

    N-avea poze, să priceapă

    Despre ce e vorba,

    Dar ținea, coperta groasă,

    Oala grea cu ciorba.

    Mai apoi, ca încercare,

    Pentru desfătare,

    O pusese pe comodă,

    Plin de îndurare.

    Singură și cam stingheră,

    Părea ca o pată,

    Nici prea lungă, nici înaltă,

    Doar puțin cam lată.

    ”Ce să fac cu ea?”-ntrebarea

    Chiar îl chinuise,

    Când, o zi, zadarnic totuși,

    La ea chibzuise.

    ”E cadou și are-o noimă,

    Nu-i o biată carte,

    Și, de, lumea clevetește

    Că, de-o ai, ai parte”.

    O privise-o toamnă-ntreagă,

    Fără vre-o scofală;

    Iarna o-nvelise-n cârpe,

    Că-i părea cam goală.

    Doar cu mintea de pe urmă

    Îi găsi, brusc, locul...

    Șade-acuma, lângă sobă,

    Și aprinde focul.

  


  Va veni-va vremea

  
    -Mi se pare, sau ești liber?

    N-ai ”cățeaua” după tine?

    Flendurit, cu coada ”joasă”,

    Boby se zgâia la mine.

    -Vreau să-ți cer o îndrumare,

    Căci te știu, cert, ”înțepat”,

    De un dram de conștiință,

    Ce, la alții, le-a scăpat.

    -Lauda ți-e cam de câine.

    Asta ești; atâta poți.

    Eu gândeam că ”îți pui blana”

    Ca să mă păzești de hoți.

    -Lasă! Va veni-va vremea!

    Căci, de, hoți, gârlă vor fi.

    Astăzi sunt la-ncrucișare

    De cărări... Nu zii prostii!

    -Deci, cu mintea-ți de găină,

    O decizie chiar vrei

    Să o iei, și nu știi care

    E mai bună... Sunteți trei?

    -Vai ce mai precocitate!

    Sau d-aia ce ziceți voi.

    Ai ghicit. Altul își bagă,

    Știi tu, aia, între noi.

    -Coada sper. Consoarta unde-i?

    -A rămas... îmbârligată.

    -Aaaa! E treabă serioasă.

    -Nu-i, de pofte, vindecată.

    -Și tu vrei un sfat, adică,

    Hotîrârea ca s-o iei...

    -Cam așa. Problema-i însă,

    Ne poți ține... pe toți trei?...

  


  ”Valoroși”

  
    ”Dezbrăcat” de sentimente,

    Cam golaș la suflețel,

    Un rromân, ”țăran”, ca fire,

    ”Îmbrâncea” legea nițel.

    Motivând că-i stă în cale,

    Și că n-are loc de ea,

    S-a pus ieri, cu unul ”tare”,

    Afară din s-at s-o dea.

    Ea, ca toanta, instruită

    Că dreptatea zace-n ea,

    S-a trezit cam compromisă,

    Când a acceptat să ”bea”.

    Mânuită cu băgare,

    De picior, bine-nțeles,

    Și-au făcut de cap, cu dânsa,

    Și-al ei spirit, cred, ales.

    Ridicați de ”bună-stare”

    La puterea să o ”facă”,

    I-au cârpit virgule-n sensuri,

    De-a ajuns un fel de troacă.

    Acum ea, prea-sfântă-n vorbe,

    Hărtănită-i de ”aleși”....

    Cine sunt? A! Simplii oameni

    ”Valoroși”, pe bani culeși.

  


  Vezi ce bine

  
    ”Drept e că n-o duc prea bine...”

    Se plângea, ieri, un vecin.

    ”Sărăcia asta luce,

    Crezi că are vre-un vaccin?”

    I-am răspuns că da, desigur,

    Dar cu ce să-l cumpărăm?

    Ce putem, în libertate,

    E, puțin... doar să-njurăm.

    Nu-i frumos, dar parcă, totuși,

    Cel puțin te răcorești,

    Chit că trebuie, și foamea,

    Cu răbdare, s-o-ntărești.

    -Deci, mai grezi că e vre-o șansă?

    -De-a muri sătui? Vai! Nu!

    -Dar măcar ceva, pe-acolo...

    -Înțelegere? Te du!

    -N-au nevoie, deci, de nimeni?

    -Ca să sufle-n ciorba lor?

    -Mă gândeam, ca ajutoare...

    -Dacă, cânți cu ei în cor.

    ”Cacofoane”? Vorbe plate?

    -Laude și măguliri.

    -Poate-ajunge dreptu-acolo...

    -Obosit de ocoliri.

    -Etica, morala poate...

    -Vrei o palmă? Te trezesc!

    -Dar nu văd unde-i Dreptatea...

    -Vezi ce bine o păzesc?...

  


  Viață în picioare

  
    Cu privirea pironită

    Pe un Cer de nota doi,

    Un sătean, codaș la faptă,

    Cugeta, cu ochii ”moi”:

    -Dacă stau, îmi pierd doar timpul,

    Ce și-așa nu e al meu.

    De muncesc, consum de toate,

    Plus sudoarea, și-i mai greu.

    Lenea n-a ucis pe nimeni,

    Și nu ești rănit de ea.

    Trândăvia, chiar de-i boală,

    N-o tratezi, căci nici nu vrea.

    Dacă stau, dorul de muncă,

    Nu ma-apucă din senin.

    Și, cinstit, vorbind pe față,

    După el nici nu suspin.

    Hărnicia-i o corvoadă

    Fiindcă ține zi de zi.

    Și nu poți s-o dai ”cotită”,

    Motivând tu orice-ar fi.

    Laudele nu mă-ncântă,

    Căci incită la trufii.

    Și eu vreau să fiu modestul

    Cel mai leneș dintre vii.

    Mai rămâne doar simbria...

    Asta nu pot s-o evit.

    Că o merit, sau nu, proștii

    Nu mi-o dau de nu-s ”privit”.

    Reținut, căci lenea doare

    Când te scoli, prea brusc, din ea,

    Accept plata în picioare,

    Conștient că viața-i grea.

  


  Viață rea

  
    Viața e frumoasă...

    Când o povestești,

    Dar puțin ”câinoasă”,

    Dacă și-o trăiești.

    E o încântare...

    Privită de hoți,

    Dar cam scofâlcită-n

    Oglinda la toți.

    Gustul ei diferă,

    De la ”sus”, la ”jos”,

    Depinzând de ”limbă”,

    Sau de ce-i de ros.

    Simțurile-n treacăt,

    O percep divers,

    Sobre, sau cu pofte

    Și în sens pervers.

    Mintea tot încearcă

    ”De cap” să îi dea,

    Dar nu îl găsește;

    N-are, Viața rea.

  


  Viață ”torcătoare”

  
    Sufletul, ca tontul,

    Mai sensibil poate,

    A bătut la ușa

    Minții, cam necoapte.

    Venise să-i spună

    Că se simte, parcă,

    Mai atras de viața

    Ce știe să ”toarcă”.

    Că-i mai... cam ca noaptea,

    Tandră în tăcere,

    Și că totu-n preajmă-i

    Emană plăcere.

    Că-i ca mici ființe,

    După port și chipuri,

    Cu năravuri fine,

    De diverse tipuri.

    Sub privirea-i tandră

    Și alintătoare,

    Faci ce nu-ți convine,

    Că-i convingătoare.

    Te bagă în boală,

    Fără-a ști de ce,

    Dar, de pui și mâna,

    Știi că ai pe ce.

    Sunt pufoase, calde,

    Cu-n parfum discret,

    Și-s buneee... vai Doamne,

    Verbal și concret.

    Unii le zic ”poame”,

    Dar greșesc, sunt flori,

    Se deschid în noapte

    Și țin până-n zori.

    Nu-s trecute toate;

    Multe-s bobocei,

    De te bagă-n boală

    Și cu mulți cârcei.

    -Deci, venii la tine,

    Să te rog ceva:

    Bagă rațiunea,

    Naibi, undeva!

  


  Visul apei vieții

  
    Am visat că plec și drumul

    Era pe un șleau de car.

    Așteptam o cursă-ntr-una,

    Ce venea deloc de rar.

    Din motive oarecare,

    Refăcăceam bagajul mic

    Și mă rătăceam prin zonă;

    N-o prindeam la țanc și-un pic.

    O vedeam plecând ca umbra

    Șansei noi de a nu fi

    Și cădea, cam brusc, și noaptea,

    Uneori în plină zi.

    Prinprejur, oameni-n silă,

    Își târau traiul, domol,

    Îmbătați de perspectiva

    De nămol, sau de formol.

    Mă simțeam privit de nimeni,

    Ca nimic ne isprăvit,

    Ce-ncerca, în van, să lege

    ”H”-aș, de ”O”-ul otrăvit.

    Fără apa vieții-n faptă,

    Tot umblam, uitat, bătut

    Iar de un pustiu de șanse,

    De-a ajunge la pierdut.

    Întrebam în stânga-n dreapta:

    -Trece altul?

    -Dac-am știi?...

    Dau să plec; Întind piciorul.

    Mă trezesc, iar, printre vii...

  


  Visul unei lumi nebune

  
    Ceasul bate, fără milă,

    Ore pentru cei nebuni,

    Ce-n ardoarea stinsă-n silă,

    Vor să facă oameni buni.

    Creatorul le dă voie

    Ca să are câmpul gol,

    Cu cuvânt uscat de ploaie,

    Stând la umbra unui nor.

    Din pictura străvezie,

    Ce se-nfruptă din trăiri,

    Curge-n somn noaptea târzie,

    Îmbâcsind albe meniri.

    Pe-un fundal de neputință,

    Conturat în linii mari,

    Mici detalii, ca ființe,

    Sapă pe sub pomii rari.

    Liniștea, întruchipată

    De o lacrimă extinsă,

    Strălucește pe o pată,

    Între Rai și Iad întinsă.

    Aripi largi, de neființă,

    Fâlfâie un vânt tărcat,

    Făcând liber, în putință,

    Un vechi drum, spre Cer, stricat.

    Din Natura frăgezită,

    Cu trecutul scăpătat,

    Sare, ca din vis trezită,

    Viața-n ciclul repetat.

    Urmele de cerbi și ciute

    Se strecoară-n asfințit,

    Pe pământul fără oameni,

    Iar, cu Cerul, înfrățit.

  


  Visul

  
    -apa vieții-

  

  
    Am visat că plec, și drumul,

    Era pe un șleau de car.

    Așteptam o cursă-ntr-una,

    Ce venea deloc de rar.

    Din motive oarecare,

    Refăcăceam bagajul mic

    Și mă rătăceam prin zonă;

    N-o prindeam la țanc și-un pic.

    O vedeam plecând, ca umbra

    Șansei noi de a nu fi,

    Și cădea, cam brusc, și noaptea,

    Uneori în plină zi.

    Prinprejur, oameni-n silă,

    Își târau traiul, domol,

    Îmbătați de perspectiva

    De nămol, sau de formol.

    Mă simțeam privit de nimeni,

    Ca nimic ne isprăvit,

    Ce-ncerca, în van, să lege

    ”H”-aș, de ”O”-ul otrăvit.

    Fără apa vieții-n faptă,

    Tot umblam, uitat, bătut

    Iar de un pustiu de șanse,

    De-a ajunge la pierdut.

    Întrebam în stânga-n dreapta:

    -Trece altul?

    -Dac-am știi?...

    Dau să plec; Întind piciorul...

    Mă trezesc, iar, printre vii...

  


  Zâmbetul rezistă

  
    Într-o junglă-a vieții,

    Căile sunt rare;

    Desenate-n lacrimi,

    Nu-n șleauri de care.

    Drumuri nesfârșite,

    Ades începute,

    Caută-n ne-știre,

    Adevăruri mute.

    Aruncate-n sihla

    Putredă-a trăirii,

    Zac, des scufundate,

    Ca o lege-a firii.

    Când impui normalul,

    Ca un drept, de-a tace,

    Soluția e simplă:

    Poți a te preface.

    Doar cu ironie,

    Zâmbetul rezistă;

    Râsul e minciuna

    De pe-o o față tristă.

